1 & nyhedsbrev om september 2009 Ulykkesforskning forebyggelse nr. 30 sept årgang ISSN i dette nummer: [ side 2-3] Goddag har du et alkohol misbrug?! Politiet på Bornholm opsøger spritbillister på privatadressen. [ side 4] Overvågning af ulykker i Danmark - fortsat fra forsiden [ side 5] Kommer børn af indvandrere mere til skade? Et nyligt publiceret studie viser, at det modsatte faktisk er tilfældet. [ side 6-7] Horsens Kommune - Et sundt og trygt lokal samfund I over 20 år har Horsens Kommune arbejdet målrettet med ulykkesforebyggelse, først som WHO Healthy City og senere som Safe Community. [ side 8-9] NoFS - Nordisk forskningsnetværk for sikkerhedsforskning afholdte 30 års jubilæumskonference i Norge [ side 10] International forskning [ side 11] Kort nyt [ side 12 ] Kalender Foto: colourbox Af Hanne Møller, SIF Overvågning af ulykker i Danmark Pålidelige data om forekomsten og alvorligheden af ulykker er afgørende for prioritering af de forebyggende indsatser og for iværksættelse af politiske handlingsplaner på området. Her på siden har vi samlet en vifte af de væsentligste kilder til oplysninger om ulykker, som myndigheder på alle niveauer gør brug af, når de skal monitorere sikkerheden mht. til ulykker og tilskadekomst inden for deres område. Med kommunernes større ansvar for det forebyggende arbejde, herunder ulykkesforebyggelsen, bliver tilgængeligheden af lokale/regionale data om ulykker og tilskadekomst vigtigere end nogensinde, ikke mindst hvad angår de såkaldte hjemme-fritidsulykker. Arbejdsulykker Arbejdstilsynet er ansvarlig for registreringen af arbejdsulykker i Danmark og udgiver hvert år statistik over anmeldte arbejdsulykker. Den nyeste opgørelse er fra juni i år og beskriver anmeldte arbejdsulykker Da antallet af anmeldte arbejdsulykker har været stigende fra 2003 har beskæftigelsesministeren iværksat en handlingsplan for at nedbringe antallet af arbejdsulykker, bl.a. med fokus på nyansatte og udenlandske arbejdstagere. Årsopgørelserne kan findes her: Trafiksikkerheden Politiet registrerer oplysninger i forbindelse med trafikuheld. Disse oplysninger bearbejdes og offentliggøres løbende af Vejdirektoratet på deres hjemmeside. Hver måned opgøres således antallet af trafikuheld, dræbte og tilskadekomne i Danmark. Der offentliggøres ligeledes kvartals- og årsstatistik om trafikuheld. På Vejdirektoratets hjemmeside er der desuden adgang til interaktiv årsstatistik om trafikuheld, der bl.a. giver mulighed for at opdele data på geografiske enheder (kommuner, vejcentre, politikredse), vejtyper, om ulykken er sket på strækninger eller i kryds o.a., jf: Forsættes på side 4\n2 Goddag, har du et alkoholmisbrug?! Søren Ørsted Pedersen, journalist Rådet for Større Færdselssikkerhed Hos politiet på Bornholm har man succes med at stoppe spritbilister ved at opsøge dem på privatadressen. En ædru alkoholiker og politimand banker på, og får mange i behandling. Sidste år faldt antallet af spritulykker på de bornholmske veje med 40 %. 2 Spritbilister er et af de store problemer for trafiksikkerheden. Derfor satte politiet på Bornholm i 2007 gang i en målrettet indsats, der skulle få antallet ned. Man opfordrede borgerne til at ringe, hvis de havde en mistanke om at en ven, kollega eller familiemedlem kørte spritkørsel eller havde et alkoholmisbrug. Den opfordring var der mange som tog imod, og derefter kunne politiet sætte ind med deres effektive våben : politiassistent Henrik Wraae Schwarz. - Jeg tager ud og ringer på døren, og spørger om jeg må komme indenfor. De fleste er nysgerrige, og siger ja. Og når vi så sidder sammen, så fortæller jeg, at nogen i deres omgangskreds er bekymret og mener, at de kører spritkørsel. Jeg gør det klart, at jeg er der for at hjælpe, hvis de vil ud af deres misbrug, fortæller Henrik Wraae Schwarz. For at forklare folk, at det er vigtigt at gøre noget ved alkoholmisbruget, fortæller Henrik Wraae Schwarz, at hvis de bliver taget i en spritkontrol, så risikerer de at miste kørekortet, miste jobbet og få en økonomisk lussing. Og de argumenter virker! Ud af de 18 personer som Henrik Wraae Schwarz og hans kollega opsøgte i 2008, har 12 af dem taget imod tilbuddet om at komme i behandling for deres alkoholmisbrug. Enkelte gange fortæller han selv om sit eget tidligere liv som alkoholiker, og det kan være det sidste skub, der får folk til at sige ja tak til hjælpen med at komme ud af deres misbrug. - Jeg har mødt flere af dem efterfølgende, og jeg kunne knapt genkende Foto: colourbox dem. Nu havde de pludselig farve i kinderne og liv i øjnene modsat første gang, da jeg mødte dem. Flere af dem har takket mig for hjælpen. En enkelt fortalte, at hvis vi ikke havde grebet ind, så havde han drukket sig selv ihjel, siger Henrik Wraae Schwarz. Flere anmeldelser Den alternative måde at gribe tingene an på har givet pote. Antallet af anmeldelser er siden 2007 steget med 40 procent. I samme periode er antallet af spritulykker faldet med tilsvarende 40 procent. For at gøre arbejdet så effektivt som muligt arbejder politiet på Bornholm tæt sammen med misbrugsafdelingen i kommunen. - Det er vigtigt, at kommunen er klar til at tage i mod personen til en samtale så hurtigt som muligt, for ellers kan det være, at alkoholikerne fortryder, hvis de skal gå og vente i to uger på en samtale. Hos kommunen hjælper de med at finde det rette afvænningstilbud, så alkoholikeren kommer i behandling så hurtigt og effektivt som overhovedet muligt, siger Henrik Wraae Schwarz. Der er enkelte personer, som har afvist Henrik Wraae Schwarz, når han spørger om de har et alkoholmisbrug. Hvis han har en klar formodning om, at de er alkoholikere, selv om de nægter, så gør han det klart, at politiet vil holde ekstra øje med vedkommende. Og hvis de møder hans bil på vejene, så vil de stoppe den hver gang og lave en alkotest. - Det plejer at have en afskrækkende effekt, som betyder, at den pågældende person ikke kører spritkørsel på den måde, har vi også opnået noget, selv\n3 Fakta Otte ud af ti spritbilister siger, at de var i selskab med andre, før de kørte af sted. Rådet for Større Færdselssikkerhed vil med kampagnen Dit spørgsmål kan stoppe en spritbilist få flere til at blande sig, når de er i tvivl om, hvorvidt en person har drukket for meget til at køre. Hvert år sigter politiet cirka bilister for spritkørsel. Spritulykker på vejene er hvert år skyld i at 100 mennesker bliver dræbt og 1000 kvæstede. DTU Transports netbaserede nyhedsbrev Trafiksikkerhedsforskning handler denne gang om spritbilister Spiritusbilister Af Hanne Møller, SIF om det ikke er alle, der går i afvænning, siger Henrik Wraae Schwarz. Samlet set betyder indsatsen en enorm gevinst menneskeligt og økonomisk. Færre familier bliver ødelagt på grund af en alkoholiker, og samfundsmæssigt set er gevinsten, at der sker færre spritulykker på vejene og kommunen får færre udgifter til alkoholrelaterede sygdomme. Kender det fra sig selv At benægte sit alkoholmisbrug og forsøge at skjule det kender Henrik Wraae Schwarz alt til. Igennem flere år lykkes det ham at skjule, at han havde et misbrug. Han regnede ud, hvornår han skulle stoppe med at drikke, så alkoholen kunne nå at fordampe inden han skulle møde på job hos politiet på Bornholm. Men en dag gik det galt. Kollegaerne blev mistænksomme, og bad ham puste i alkometeret. - Jeg blev sendt hjem med det samme, selv om jeg forsøgte at bortforklare. Da jeg senere faldt i igen, hjalp arbejdspladsen mig med at komme i behandling. De har bakket op hele vejen, og gevinsten er, at de har fået en helstøbt medarbejder tilbage, der er klar til at yde sit bedste, siger Henrik Wraae Schwarz, der nu har været tørlagt alkoholiker i otte år. DTU Transports seneste nyhedsbrev på nettet, Trafiksikkerhedsforskning, juli 2009, sætter fokus på kurser for spiritusbilister og deres effekt i forhold til at undgå tilbagefald til spirituskørsel. De seneste årtier har der været sat massivt ind overfor spirituskørsel, med bl.a. kampagner, nedsættelse af promillegrænse, øget kontrol og strengere straffe. Antallet af spiritusbilister er blevet halveret siden 1970 erne. For at nedbringe antallet af spiritusbilister yderligere har der siden 2002 været indført tvungne A/T kurser (kursus i alkohol og trafik) for alle, der har fået fradømt kørekortet ubetinget. Siden 1. sept blev denne regel udvidet til også at gælde personer, der har fået fradømt kørekortet betinget for spirituskørsel De danske A/T kurser I Nyhedsbrevet præsenteres resultater fra en evaluering af de danske kurser og gennemgår samtidig internationale erfaringer mht. effekter af rehabiliteringskurser. DTU Transport har stået for evalueringen, der bl.a. er blevet til på baggrund af interview med kursister og undervisere og evalueringsskemaer, som kursisterne har udfyldt ved kursets afslutning. De fleste deltagere udtrykte tilfredshed med kurset og et af de emner der hyppigst blev fremhævet positivt var beregning af promillen og forbrændingstider, som giver indsigt i, hvor stor promille et vist antal genstande giver og hvor lang tid det tager, før alkoholen er ude af blodet igen. En del af de interviewede kursister havde i løbet af kurset ændret mening mht. hvor meget, man kan drikke inden man kører. En del kursister kritiserede dog, at der blev fokuseret for meget på alkoholmisbrug og at de følte sig stemplet som misbrugere. Evalueringen sammenlignede også gruppen af personer, der har fulgt A/T kurser, med gruppen af personer, som ikke har modtaget kurset (men har fået en ubetinget frakendelse af kørekortet i 2001). Gruppen der har taget kurser har et tilbagefald der er 40% mindre end hos gruppen, der ikke skulle gennemføre et A/T kursus. DRUID projektet Det europæiske DRUID projekt (Driving under influence of Drugs, Medicine and Alcohol) skal skaffe yderligere viden om sammenhængen mellem alkohol og trafiksikkerhed. Projektet startede i 2006 og forventes afsluttet i Et delprojekt ser på, hvem det er, der bliver taget for spirituskørsel igen og igen og om der er forskel mellem førstegangsovertrædere og andengangsovertrædere. Undersøgelsen viser bl.a., at flergangsovertrædere i højere grad underestimerer deres problematiske alkoholforbrug, især fordi de kan drikke meget uden at føle sig synderligt berusede. Mange er overbevidste om, at de kan kontrollere deres alkoholforbrug og at de selv er i stand til at vurdere, om de kan køre bil. Info: Nyhedsbrevet Trafiksikkerhedsforskning kan læses i sin helhed på DRUID projektet har sin egen hjemmeside: 3\n4 Overvågning af ulykker i Danmark (fortsat fra forsiden) 4 Havarikommissionen for vejtrafikulykker foretager dybdeanalyser af særligt udvalgte trafikulykkestyper, herunder højresvingsulykker, landevejsulykker, cykelulykker i kryds, store varebiler, motorvejsulykker, ulykker med unge. Kommissionen har udgivet en række temarapporter med anbefalinger for, hvordan man forebygger lignende ulykker: Personskader behandlet på sygehus Sundhedsstyrelsen er ansvarlig for Landspatientregisteret, der indeholder oplysninger om alle indlæggelser og skadestuekontakter til somatiske sygehuse i Danmark. Alle patienter, der henvender sig med en skade efter et ulykkestilfælde registreres således i registeret. Registreringen af personskader på sygehusene er af interesse for mange forskellige sektorer i samfundet, der arbejder med befolkningens sikkerhed. Skaderegistreringen i LPR gør det også muligt at følge udviklingen i hjemme-fritidsulykker, som udgør over 70% af de skadestuebehandlede skader, samt at supplere og korrigere de officielle registre over hhv. arbejdsskader og trafikuheld, der begge har lave dækningsgrader. Udover LPR findes der to skadestuebaserede ulykkesregistre på hhv. Statens Institut for Folkesundhed, SDU og Ulykkes Analyse Gruppen, OUH, som foretager en mere detaljeret registrering af tilskadekomst. Data i de to registre dækker tilsammen dækker godt 20% af alle skadestuekontakter i Danmark. Disse data kan anvendes til prioritering, planlægning og evaluering af lokale ulykkesforebyggende initiativer. Udover de nævnte registre og overvågninger findes en række detailområder, hvor ulykkesforekomsten overvåges af de ansvarlige myndigheder. Det drejer sig bl.a. om: Dødsbrande Beredskabsstyrelsen overvåger udviklingen i dødsbrande i Danmark. Viden om dødsbrandene fås fra følgende kilder: Dødsbranddatabasen, som primært baseres på systematisk indsamlede presseklip (vedligeholdes af Beredskabsstyrelsen), Politidatabasen, som baseres på politirapporter om dødsbrande og endelig Dansk Brandog sikringsteknisk Instituts papirbaserede brandstatistik over dødsbrande og omkomne i brand (historiske data før 2004). Derudover er der nordstat.net der er en nordisk portal med statistik om redningsberedskabernes aktiviteter i norden. El-ulykker, Gas-ulykker Sikkerhedsstyrelsen har det overordnede ansvar for gassikkerheden og elsikkerheden i Danmark og offentliggør hvert år en årsstatistik for begge områder. Statistik om el-sikkerhed baseres primært på oplysninger fra Arbejdstilsynet om el-ulykker i forbindelse med arbejde og suppleres med Ulykkesregisterets data der rummer både hjemmefritidsulykker og arbejdsulykker. Fyrværkeri Sikkerhedsstyrelsen er også ansvarlig for sikkerhed vedr. fyrværkeri. Hvert år opgøres statistik over antallet af fyrværkeriskader i de to døgn omkring nytårsaften. Ulykkes Analyse Gruppen udarbejder statistikken på baggrund af indrapporteringer fra alle skadestuer i landet. Drukneulykker TrygFonden har taget initiativ til at få offentliggjort en national druknestastitik, som et vigtigt redskab i arbejdet for at forebygge drukneulykker i Danmark. I 2008 blev druknestatistik for offentliggjort i en rapport udarbejdet for TrygFonden af Statens Institut for Folkesundhed, SDU. Statistikken er baseret på analyser af data fra Dødsårsagsregisteret og en manuel gennemgang af dødsattester. Det er planen at statistikken år opdateres en gang om året. Rapporten kan downloades eller rekvireres gratis hos TrygFonden.\n5 Børn af indvandrere kommer de oftere til skade end andre børn? Der er ofte fokus på sundhedsforholdene blandt børn af indvandrere, idet de på grund af kulturforskelle og forældrenes ofte manglende sprogkundskaber skulle være mere udsatte for sundhedsrisici, herunder risiko for at komme til skade ved en ulykke. Bjarne Laursen, seniorforsker Statens Institut for Folkesundhed, SDU www. si-folkesundhed.dk I et nyligt publiceret studie blev en gruppe børn 0-14 år, hvis mødre var født udenfor Danmark, sammenlignet med en tilsvarende gruppe børn, hvor mødrene var født i Danmark. De to børnegrupper blev sammenlignet i forhold til, hvor ofte de kom på skadestuen i forbindelse med forskellige typer af ulykker. Undersøgelsen viser, at børn af indvandrere kommer ca. 15% sjældnere på skadestuen end børn, der har danskfødte mødre. Dette viste sig at gælde for børn af såvel vestlig som ikke-vestlig oprindelse. Den lavere forekomst af skadestuekontakt var særlig udtalt for de ældste piger af ikke-vestlig oprindelse, mens forekomsten blandt drenge af ikke-vestlig oprindelse var på samme niveau som de andre drenge, uanset alder. Visse ulykkestyper var særlig sjældne blandt børn af indvandrere, såvel fra vestlige som ikke-vestlige lande: Kontakt med dyr, overbelastningsskader (f.eks. ved idræt) samt fald. Dette kan sandsynligvis forklares ved forskelle i fysisk aktivitet samt færre kæledyr i hjemmene. Kun ganske få ulykkestyper blev hyppigere set på skadestuen: Først og fremmest skoldninger, som var mere end 3 gange hyppigere, forbrændinger på strygejern (4 gange hyppigere) samt fyrværkeriulykker (knap 3 gange hyppigere). Forbrændingerne var desuden oftere alvorlige, når der var tale om børn af indvandrere. Dette kunne tyde på manglende viden om behandling. Et interessant aspekt er den sociale ulighed: Hvor der for børn af danske mødre er en klar sammenhæng mellem lav socialgruppe for familien og høj ulykkesrisiko, var dette ikke tilfældet for børn af indvandrere. Dette kan også udtrykkes som, at jo højere socialgruppe børn af indvandrere tilhører, jo mere ligner børnenes skademønster andre børns. For den højeste socialgruppe er der ingen forskel, hvilket kunne tyde på at aktivitetsmønstrene for børn i denne socialgruppe ikke afhænger af om oprindelsen er dansk. Undersøgelsen fokuserede på morens oprindelse. Der var dog intet der tydede på, at farens oprindelse havde mindre betydning, og forskellene var tydeligst, når begge forældre var af ikkedansk oprindelse. Resultaterne viser, at ulykkesforebyggelse blandt indvandrere først og fremmest skal fokusere på at forebygge skoldninger og forbrændinger, samt førstehjælp i forbindelse med forbrændinger. Vestlig oprindelse: EU, Norden, Amerika, Australien. Ikke-vestlig: Østeuropa, Afrika, Asien. Kilde: Laursen B, Møller H: Unintentional injuries in children of Danish and foreign-born mothers. Scandinavian Journal of Public Health 37 (6): , Figur 1. Hyppigheden af skadestuekontakt i forbindelse med ulykker, opdelt på alder, køn og oprindelse Figur 2. Hyppigheden af skadestuekontakt i forbindelse med ulykker, opdelt på socialgruppe og oprindelse\n6 TEMA KOMMUNERNES ULYKKESFOREBYGGENDE ARBEJDE Horsens Kommune har været med helt fra starten, da koncepterne om trygge lokalsamfund og sunde byer blev udviklet i WHO regi. Horsens Kommune har år efter år forpligtet sig politisk og engageret borgerne i det ulykkesforebyggende arbejde lokalt. I dette nummer beskrives visionerne med arbejdet og der gives eksempler på en lange række af de initiativer, der er sat i gang i kommunen. Trygge lokalsamfund skabes i fæl Ingen kunne i 1987 vide, at forebyggelse og empowerment ville være på de politiske dagsordener i 2009 heller ikke byrådet i Horsens Kommune. Imidlertid var det mere end fremsynet at søge om optagelse i WHO s nyetablerede netværk Healthy Cities som da bestod af 10 europæiske byer. I dag er der 83 Healthy Cities i det internationale netværk. At dele en fælles vision med 83 europæiske Healthy Cities er en dynamo i borgerinvolvering at mærke, at man er en del af noget større og at se sammenhæng mellem det lokale og det internationale niveau giver energi og lyst til at involvere sig. Kort sagt vi deltager i det internationale samarbejde for at blive klogere på os selv og for at lære af andre. Æblet og hjertet, Sund By 20 års jubilæumsbillede malet af bi kunstner Ole Grøn efter inspiration fra frivillige i Det Folkelige 6 Efter 15 år som Sund By blev Horsens Kommune optaget i endnu et WHO netværk, med fokus på sikkerhed, tryghed, forebyggelse og empowerment - Safe Community-netværket. Her blev Horsens medlem nr. 75 på internationalt plan. Udnævnelsen til Horsens Safe Community fandt sted april 2003 ved et nordisk seminar i Horsens under overskriften: Ulighed i Ulykker. En forudsætning for at kunne bidrage til udvikling og samarbejde i internationale netværk er dels politisk vedholdenhed, dels prioritering af tværsektorielt samarbejde. Det gælder internt i de kommunale forvaltninger og det gælder i forhold til det regionale, nationale og internationale niveau. Endvidere er en afgørende forudsætning, at borgerinvolvering er konkret virkelighed. Det betyder, at kommunen skaber rum og rammer, som borgerne derefter konkretiserer levende fællesskaber inden for. Koordinering er et kodeord, når mange gode viljer skal trække den samme vej det er vigtigt at give rum og kompetence til netværk, til medarbejdere og til frivillige, der tør gå nye veje. Da de tre tidligere kommuner Gedved, Brædstrup og Horsens blev til Horsens Kommune, skulle disse erfaringer viderebringes ind i den nye storkommune. De to tværsektorielle og tværfagligt sammensatte grupper Sund By Gruppen - der skal fremme aktiviteter og netværk vedrørende sundhedsfremme og bæredygtighed - og Safe Com Gruppen - der skal fremme aktiviteter og netværk vedrørende sikkerhed og tryghed - blev gendannet og videreført i den nye kommune. I grupperne samles nøglepersoner fra sundhedsfremme- og forebyggelsesområdet, og gennem arbejdet lokalt og deltagelse internationalt, udvikles og skærpes det forebyggende fokus. Fra trafiksikkerhedsplan til forebyggelse af kriminalitet Projekter som sikre skoleveje, Drug- Stop Horsens, Gå-bus, Rollatortræf, Sundhedsdag for ældre med fokus på Livsmod og fysisk aktivitet, Forebyggelse af kriser og selvmord, Projekt Stop fødekæden til rockerne, Fritidspas for udsatte børn og unge, Knallertundervisning & førstehjælp, Projekt noget for noget - om inddragelse af unge i klubaktiviteter og erhvervsarbejde, er alle projekter, som hver for sig og sammen, viser noget om hvor bredt man tænker, når man i Horsens Kommune taler om forebyggelse og Safe Community-arbejde. Projekt Sikker Skolevej Trafikken spiller en vigtig rolle for at opfylde Horsens Kommunes værdigrundlag om at sikre en bæredygtig udvikling i kommunen, både sundhedsmæssigt, miljømæssigt, socialt og økonomisk. Inden den nye Horsens Kommune var en realitet, havde den tidligere Horsens Kommunes Tekniske Forvaltning sammen med Horsens Sund By, Horsens Politi og skolebestyrelsen ved Stensballeskole og Lundskolen lavet en handlingsplan for trafiksikre skolebørn. Handlingsplanen er videreført i den ny kommune og omfatter en række initiativer, der tilsammen skulle understøtte, at flere skolebørn selv transporterer sig til og fra skole. Initiativerne spænder således fra faktuel information om trafiksikkerhed til forældrene over konkurrencer og undervisning på skolerne til fysiske forbedringer på skolevejene. En af målsætningerne er, at 80% af skolebørnene fra 2. klassetrin og opefter i år 2010 skal transportere sig selv til og fra skole, det vil sige enten til fods, på cykel eller i bus.\n7 Inger Kristiansen, Leder af Sund By Horsens Kommune Foto: Horsens Sund By / Per Algreen lesskab Rollatortræf. Horsens Kommune afholder i samarbejde med frivillige borger rollatortræf for kommunenes rollatorbrugere lled- Forum. Horsens Kommune har med assistance fra Grontmij / Carl Bro A/S i april 2008 fulgt op på handlingsplanen for trafiksikre skolebørn og gennemført en skolevejsanalyse, der skal være med til at danne baggrund for de kommende års trafiksikkerhedsarbejde i kommunen. Formålet med skolevejsundersøgelsen er: at kortlægge elevernes transportmiddelvalg at kortlægge elevernes primære ruter mellem hjem og skole/fritidsordning at udpege lokaliteter som eleverne vurderer som farlige, eller hvor de føler sig utrygge ved færdsel til og fra skole / aktivitet. I forbindelse med skolevejsanalysen er der gennemført spørgeskemaundersøgelse på skolerne, hvor eleverne er blevet bedt om at angive deres transportmiddel, udpege deres vej til og fra skole/aktivitet samt give deres vurdering af farlige eller utrygge steder. Skolens færdselskontaktlærer og skolebestyrelsen er ligeledes blevet opfordret til at kommentere elevernes vej til og fra skole/fritidsordning. Samtlige folke-, fri- og privatskoler i kommunen er blevet inviteret til at deltage i undersøgelsen. Eleverne har udfyldt spørgeskemaerne i klassen elever har deltaget i undersøgelsen, hvilket giver en total svarprocent på 23 for de deltagende skoler, dog er svarprocenten meget høj i 3., 4., 5. og 8. klasse. Skolevejsanalysen består af en hovedrapport, hvor metode og det samlede resultat for skolevejsanalysen er præsenteret. Desuden består skolevejsanalysen af 23 tillægsrapporter svarende til en for hver af de deltagende skoler. I tillægsrapporterne er resultatet for den enkelte skole præsenteret. Skolevejsanalysen har, sammen med ulykkesstatistik fra Horsens Politi, givet et godt redskab til den videre ulykkesforebyggelse. Planen er, at de mange delrapporter også skal bruges lokalt af de enkelte skoler, skolebestyrelser og andre lokale aktører. Kom godt af sted ikke galt af sted Ergo- og fysioterapeuterne i Horsens Kommunes Sundhedsdistrikter og Horsens Sund By har i samarbejde med frivillige borgere ved flere lejligheder gennemført rollatortræf for kommunens rollatorbrugere i Forum Horsens, med omkring 60 rollatorbrugende deltagere pr. gang. Ideen med træffet kom fra kommunens terapeuter, som tidligere har lavet et lignende om end mindre træf på et lokalt sundhedscenter. I deres daglige arbejde møder terapeuterne mange af kommunens over 1400 rollatorbrugere og har naturligvis en forståelse for de vanskeligheder, som rollatorbrugere møder i hverdagen. Det handler selvfølgelig først og fremmest om at komme sikkert frem udenfor hjemmets trygge rammer. Det var grunden til, at træffet bl.a. bød på en rollatorkøreskole, hvor deltagerne med instruktion skulle igennem mange forskellige fysiske forhindringer såsom ramper, kantsten og lignende. Som afslutning på rollatorkøreskolen modtager deltagerne et flot diplom og i øvrigt byder træffet også på et værksted, hvor deltagerne kan få rollatoren efterset. Et aktivt liv med træning og samvær med andre mennesker er afgørende for alle mennesker og føjer år til liv. Men ikke mindst for rollatorbrugere vil selv en smule vedvarende træning også føje liv til år! Træffets stavgang og minigolfbane demonstrerede bare nogle få af de mange trænings- og motionsmuligheder, som også rollatorbrugere uden problemer kan deltage i. Formålet med Horsens Kommunes Rollatortræf er kort sagt at give deltagerne inspiration til en lettere hverdag og igennem samvær med andre mennesker også en mere spændende hverdag. I træffets café, har deltagerne mulighed for at komme i kontakt med de mange foreningstilbud, som rollatorbrugere på lige fod med alle andre kan deltage i. Som regel oplever de deltagende foreninger at hverve nye medlemmer blandt rollatortræf-deltagere. Rollatortræffet er et arrangement, som kommer rigtigt mange mennesker til gode, og er et smukt eksempel på samarbejde mellem Horsens Kommune og frivillige. Samarbejde på tværs gør ting mulige, som ellers ikke er mulige. Borgerinddragelse og forebyggelse Når der er en fælles vision i en kommune vedrørende borgerinddragelse, når der udvikles fælles sprog og forståelse mellem ansatte og borgere, når der er politisk tilkendegivelse af værdien af borgerinddragelse og når der skabes gode rum og rammer for netværk, kan borgerinddragelse og vedvarende fokus på forebyggelse lykkes. Over 20 års arbejde lokalt, regionalt, nationalt og internationalt har hjulpet Horsens godt på vej - og kreativ risikovillighed og fokus på innovation bærer arbejdet videre. 7\n8 18. nordiske forskningskonference om sikkerhed Hanne Møller, kommunikationsmedarbejder Statens Institut for Folkesundhed, SDU 8 Ved Hurdalsjøen, 25 kilometer nord for Oslo, samledes nordiske sikkerhedsforskere til konference i juni i år. Konferencen går under navnet NoFS (nordisk forskningsnetværk for sikkerhedsforskning), og var i år noget særligt, da netværket fejrede sit 30 års jubilæum. Mange af deltagerne har været med helt fra starten, og er i dag toneangivende forskere eller eksperter inden for feltet. Oprindeligt har netværket sin rod i arbejdsrelateret sikkerhed, men har bredt sig til også at beskæftige sig med trafiksikkerhed, hjemme-fritidsområdet og selvmord/voldshændelser. Temaet for konferencen bredte sig emnemæssigt endnu mere ud i år, med et fokus på Sikkerhed i det globale samfund. Perspektivet blev hævet fra hverdagssikkerhed, som de fleste deltagere arbejder med, til i højere grad at handle om hvordan internationale udviklinger såsom finanskrise, global opvarmning, krig, terror, migration mv. spiller en rolle for sikkerheden nationalt og globalt og øver indflydelse på den måde vi tænker og arbejder med sikkerhed, på forskellige niveauer. Global sikkerhed Til at slå temaet an havde arrangørerne inviteret to nordmænd med international løbebane. Nordmanden, Jan Egeland arbejdede indtil 2007 som UN Under Secretary-General for Humanitarian Affairs and Emergency Relief Coordinator udpeget af Kofi Annan. Egeland har intensivt rejst rundt i verden, hvor der har været borgerkrig, naturkatastrofer, fattigdom, tørke mv. og gjort opmærksom på de humanitære katastrofer, der ofte er en konsekvens heraf. Han har på baggrund af sine erfaringer og møder med befolkninger og guerillaer i disse katastrofeområder skrevet bogen A billion lives. Hans pointe i bogen og i hans foredrag er, at det er et paradoks, at vi i vesten har udvist så meget talent til at sikre os selv på alle leder og kanter, Sverre Røed-Larsen, fra den Norske planlægningskomité - åbnede d. 18. NoFS konference mens den nederste milliard mennesker lever i en meget usikker verden, og ikke har nogen mulighed for at ændre på deres situation. Jan Egeland mente, at den største sikkerhedstrussel i verden i dag er naturkatastrofer. Antallet af naturkatastrofer er tredoblet på kort tid og vi oplever mere ekstremt vejr, pga. klimaforandringerne, samtidig bor flere folk i dag i mere udsatte områder end tidligere hvilket er en rigtig dårlig cocktail. Egeland mente derfor, at klimakonferencen i København kan blive den vigtigste konference, der nogensinde bliver holdt. Den anden nordmand var Sven Mollekleiv, i dag direktør for Norges Røde Kors og tidligere direktør i det norske Veritas. Han forsøgte at beskrive det nye risikobillede, som virksomheder arbejder under i dag og i morgen, som følge af, at de opererer i en global verden med komplekse og krævende risikomiljøer, og med skrappe krav til sikkerheden. I den globaliserede verden af i dag kan alle følge med, når virksomhederne begår fejl. Derfor er udfordringerne for virksomhederne i dag ofte af etisk karakter. Og hvis virksomheder skal kunne gøre sig gældende, bør de leve sine værdier og ikke kun skrive om dem. Disse indledende indlæg skabte en vis røre i forsamlingen, da emnerne ligger langt fra de daglige arbejdsopgaver/ forskningsområder med at skabe mere sikkerhed i konkrete virksomheder, forebygge børns og ældre ulykker i kommuner eller skabe bedre sikkerhed for trafikanter, som er virkeligheden hos de fleste deltagere. I løbet af konferencen kom der flere eksempler på, hvordan vi i Skandinavien kan bidrage med vores viden om sikkerhed og at vi har et ansvar for at bidrage, men at vi samtidig også har meget vi kan lære af, hvordan andre lande griber sikkerhedsarbejde an. Myter og fiktion Professor Ragnar Andersson har i en årrække forsket i sammenhængen mellem risiko for skader og samfundsmæssig udvikling. På konferencen præsenterede han sine resultater, der viser, at der er en stærk sammenhæng mellem sundhed og økonomisk udvikling. Forbedringer i sundhed har kunnet iagttages over tid i alle globale regioner. For ulykker ses for de fleste typer en nedgang i forekomsten med stigende indkomst (BNP), der er dog en vigtig Foto: Svein G. Nyblin\n9 undtagelse, nemlig ældres ulykker som er stigende (velstandsrelateret). Generelt sker der en omfordeling af ulykker fra de unge til de ældre i forbindelse med økonomisk udvikling. Præsentationens titel var: Globalization and safety on myth, facts and fiction og kan vist også ses som en kommentar til, at fokus såvel politisk og økonomisk har bevæget sig fra forebyggelse af hverdagsulykker mod forebyggelse af store katastrofer/terror. Ragnar og kollegaer har tillige beskæftiget sig med udviklingen af skader og mortalitet som følge af væbnede konflikter, terrorisme og naturkatastrofer og de finder, at de internationale statistikker på dette område er særdeles biased, pga. inkonsistens i de benyttede inklusionskriterier. Justerede data viser derimod, at der er en nedgang i omfanget af både terrorisme og krig. Også hvad angår naturkatastroferne maner Ragnar og co. til besindighed. Analyser viser, at trends i klimarelaterede katastrofer er stigende, men at antallet af mennesketab er faldende. Årligt dør omkring 5.8 millioner mennesker pga. ulykker, mens kun ca dør som følge af naturkatastrofer og såkaldte teknologiske katastrofer fx inden for industri/transport (kemiske udslip, eksplosioner, flystyrt mm.) Katastrofer påvirker fattige områder langt kraftigere (mht. eksposition og sårbarhed/udsathed). Dødsfald pga. katastrofer udgør således under 1% af alle ulykkesrelaterede dødsfald. Set i dette perspektiv, lever de skandinaviske folk formentlig som de sikreste folkefærd i hele menneskehedens historie. Ragners pointe er derfor, at hovedudfordringen mht. til sikkerhed for lande som vores er en aldrende befolkning, mens den globale udfordring er fattigdom. Fortid, nutid, fremtid Sikkerhedsforskningen har efterhånden nogle år på bagen, og i anledning af 30 års jubilæet var det naturligt at gøre lidt status over områdets udvikling. Professor Jan Hovden, professor i Safety management, var blevet bedt om at give forsamlingen et overblik over udviklingen i sikkerhedsforskningen, hvad feltet har bedrevet og hvilke udfordringer forskningsområdet står overfor i dag. Præsentationen findes på netværkets hjemmeside (www.nofs forskere, planlæggere og medarbejdere fra private virksomheder fra hele norden deltog i konferencen. net). Samtidig fik Elisabeth Lagerløf lov at afslutte konferencen med et indlæg om de fremtidige udfordringer som ulykkesforebyggelsen og de sikkerhedsfremmende indsatser står overfor, set i et globalt perspektiv. Lagerløf pegede bl.a. på, at vi i stor stil eksporterer risky businesses til lav indkomst-lande hvor sikkerhedsforhold og sikkerhedskulturer er dårligere, hvilket er et etisk dilemma. Vi står også overfor store demografiske udfordringer i og med at Europas befolkning bliver ældre og ældre. Der kommer flere kvinder på arbejdsmarkedet, men der mangler forskning med fokus på kvinders forhold og endelig er der den stigende migration, særligt fra Afrikanske lande, hvor de lokale forhold med arbejdsløshed og fattigdom tvinger folk til at søge til fx Europa. Paralle sessioner I de parallelle sessioner blev der arbejdet med mindre globale problematikker i forskellige workshops, under overskrifterne: Positiv sikkerhed læring og udvikling Arbejdslivssikkerhed Transportsikkerhed Læring efter ulykker Alle indlæggende kan læses på nofs. net. Kulturmøde Konferencen foregik i en ualmindelig god og afslappet stemning. NoFS har alle år været drevet af ildsjæle med et stærk engagement i sagen og det kan mærkes. Der er dog ved at komme en alderskløft mellem de oprindelige initiativtagere, som nu er modne seniore personer og de, som evt. skal føre netværket videre. Der har været en tradition for, at konferencen afholdes på de skandinaviske sprog hvilket også var tilfældet denne gang. I evalueringsrunden var der nogen debat om, hvorvidt det var hensigtsmæssigt at fortsætte med det. Nordmænd og svenskere er generelt glade for de skandinaviske sprog, mens finnere og danskere helst så, at man brugte engelsk. Der er fordele og ulemper ved begge løsninger så det er svært at nå til enighed om præferencerne. Det er efterhånden sjældent at jeg færdes i rene nordisk fællesskaber, og det var rart at opleve hvordan vi kulturelt stadig har så mange træk tilfælles og samtidig adskiller os fra hinanden. Fx gik det op for mig, at der eksisterer en anden drikkekultur i Norge. Ved den første dags middag fik vi således skænket ét glas vin/øl efter eget ønske.. og jeg sad længe og ventede på, at de kom rundt og skænkede anden gang hvilket ikke skete, derimod kom de med en lille regning til hver deltager, til afregning for egne drikkevarer. Til festmiddagen var der afsat to glas til hver person uden beregning. Egentlig fint nok, men ikke prøvet før.. og en noget mere besindig alkoholkultur end vi er vant til i Danmark. Hermed er idéen givet videre! Stafetten går nu videre til Sverige og den nye Myndighed för samhällsskydd och beredskab der skal afholde konferencen i Info: Foto: Svein G. Nyblin 9\n10 Artiklerne er udvalgt af redaktionen International forskning 10 Et vindue til verden Hektoen LF, Aas E, Lurås H. Costeffectiveness in fall prevention for older women. Scand. J Public Health 2009 Aug;37(6):584-9 Faculty of Health Sciences, Physiotherapy, Oslo University College. Liv. Studiets formål var at estimere omkostningseffektiviteten ved implementeringen af et øvelsesbaseret faldforebyggelsesprogram for hjemmeboende kvinder over 80 år, i Norge. Effekten af at indføre dette hjemmebaserede, individuelle øvelsesprogram på antallet af fald baserede sig på et studie fra New Zealand. Resultat: De finder, at reduktionen i de gennemsnitlige sundhedsudgifter pr. individ for behandling af faldrelatede skader var 1,85 gange højere end omkostningerne ved at implementere det faldforebyggende øvelsesprogram. Konklusion. Reduktionen i sundhedsomkostninger mere end opvejer udgifterne til implementeringen af programmet. Mao SJ, et al. Injuries associated with bathtups and showers among children in the United States. Pediatrics Aug;124(2):541-7 The Ohio State University College of Medicine, Columbus, Ohio. USA Studiet beskriver de epidemiologiske karakteristika ved ulykker i badekar og brusenicher blandt børn i USA. Data fra NEISS blev benyttet for aldersgruppen 0-18 år. Estimeret kom børn til skade efter ulykker i badekar og brusenicher/brusekabiner i perioden, med et gennemsnit på ulykker årligt og en rate på 5,9 ulykker pr børn pr. år. Aldersgruppen under 4 år tegnede sig for 54,3 % af ulykkerne. Den hyppigste skade var flænger (59,5%) og hyppigste skadede kropsdel var ansigt, hoved/nakke (63%). Langt de fleste ulykker skete fordi barnet gled, snublede eller faldt (81%). Dette er det første studie af ulykker i badekar/brusenicher, der anvender nationalt repræsentative data for USA. Antallet af ulykker kunne reduceres ved at indføre badeværelsesunderlag med større skridsikkerhed. HUG, Baker SP. Trends in unintentional injury deaths, US, : age, gender and racial/ethnic differences. AM J Prev Med Sep; 37(3): Department of Epidemiology and Health Statistics, School of Public Health, Central South University, Changsha, China Formålet med studiet var at analysere stigningen i ulykkesrelaterede skader i USA i perioden , med særlig fokus på udviklingen i rater for specifikke befolkningsgrupper. Data fra CDC s webbaserede injury Statistics Query and Reporting System blev anvendt. Resultater: Den overordnede rate for død som følge af ulykker steg fra 35,3 pr i 1995 til 39,0 i Kun blandt hvide var stigningen signifikant, med 2% stigning pr. år for drenge/mænd og 2,8% stigning pr. år for piger/kvinder. Forgiftning var den dødsårsag, som steg mest blandt voksne af alle racer. Detailanalyser viste, at det var blandt grupper af hvide de største og mest signifikante stigninger blev fundet, bl.a. mht. til kvælning hos hvide børn under 5 år, trafikulykker hos hvide årige og druknedød samt forbrænding/ild hos hvide kvinder i alderen år. Hingson RW, Zha W. Age of drinking onset, alcohol use disorders, frequent heavy drinking, and unintentionally injuring oneself and others after drinking. Pediatrics Jun;123(6): Division of Epidemiology and Prevention Research, National Institute on Alcohol Abuse and Alcoholism, Bethesda, USA. Studiet undersøger hvorvidt tidlig drikkedebut er prospektivt associeret med overhyppighed af tilskadekomst under indflydelse af alkohol. Fra 2001 til 2002 blev der foretaget personinterviews med en national stikprøve af voksne over 18 år. Fra 2004 til 2005 blev disse personer gen-interviewet. Den kumulative 2-survey havde en responsrate på 70,2 %. Respondenterne blev bl.a. spurgt om alder for, hvornår de begyndte at drikke, diagnostiske spørgsmål vedr. alkoholafhængighed og misbrug, risikoadfærd og hvorvidt de under indflydelse af alhohol selv var kommet til skade, eller havde skadet andre. Resultater: Analyserne viste, at jo yngre respondenterne var, da de begyndte at drikke, des større var sandsynligheden for, at de mellem de to undersøgelser havde oplevet alkoholafhængighed/misbrug, bingedrikning mindst ugentlig, kørt bil under indflydelse af alkohol og at befinde sig i en situation, hvor de efter at have drukket kunne komme til skade. Mere end 1/3 af skaderne skete for personer under 25 år. Jokela M, Pwoer C, Kivimäki M. Childhood problem behaviors and injury risk over life course. J Child Psychol Psyciatry Jul 1. E-pub Department of Psychology, University of Helsinki, Finland Børns udadreagerende eller indadreagerende adfærd har været associeret med forhøjet risiko for skader i barndom og ungdom, men det er uvist om associationen også gælder, når børnene er blevet voksne. Studiet belyser dette ved at følge deltagere fra den britiske fødselskohorte fra 1958 (n =11.537). Problemfyldt adfærd blev indberettet af lærere ved alder 7 og 11. Skader blev rapporteret af deltagernes forældre ved alder 7, 11 og 16 og af deltagerne ved alder 23 og 33, 42 og 46. Mål for barnets familieforhold inkluderede socialklasse, familiestørrelse og evt. familieproblemer. Psykologiske bekymringer/ kvaler blev behandlet som en medierende faktor og blev vurderet ved alder 23,33 og 42. Resultater: Udadreagerende adfærd er en prædiktor for øget risiko for skader. En stigning på én standardafvigelse i score for udadreagerende adfærd var associeret med en 10-19% stigning i raten for skader i barndom, ungdom og som voksen. I modsætning hertil så faldt skadesraten ved indadreagerende adfærd med 3-9 % i ungdommen og som voksen. Udadreagerende adfærd var associeret med forskellige ulykkestyper, herunder trafikulykker, ulykker i hjemmet, på arbejdspladsen og voldelige overfald, mens den indadreagerende adfærd forudsagde et fald i risikoen for sportskader, trafikulykker og ulykker i hjemmet.\n11 Pilotprojektet om udvidet skadesregistring Odendall W et al. The impact of a Som beskrevet i nyhedsbrevet/maj-2009 er det tværministerielle pilotprojekt om udvidet skaderegistrering på Glostrup, Århus og Odense skadestuer under planlægning. Det står nu fast, at den udvidede skaderegistrering gennemføres i perioden 1. januar 2010 til 31. december Herefter beslutter projektets styregruppe om den udvidede registrering skal fortsætte på de tre skadestuer, evt. udbredes til flere skadestuer eller alternativt gøres landsdækkende. Pilotprojekts formål er bl.a. at sikre: stedfæstelse af ulykkessted for trafikulykker, således at der kan udføres egentlige sortpletanalyser for farlige kryds/strækninger. oplysninger om branchen den tilskadekomne arbejder inden for, ved arbejdsulykker, således at data kan supplere de officielle data vedr. anmeldte arbejdsulykker. oplysninger om produkter involveret i ulykkerne. Erfaringer fra Ulykkesregisteret og Ulykkes Analyse Gruppen viser, at disse oplysninger er afgørende vigtige, når man skal følge udviklingen i og årsagerne til forskellige former for ulykker. Det gælder fx trampolinulykker, ulykker med forskellige former for værktøj, fald fra stiger/stilladser, ulykker med forskellige legepladsredskaber, elektriske produkter, kemikalier m.fl.. Detaljerede oplysninger om, hvor ulykken skete (sted) og hvordan den skete (skadehændelse og skademekanisme). Samtidigt er det væsentligt at opnå valide data som kan anvendes til forebyggelse af skader og forskning i skader og at undgå indsamling til flere forskellige registre. Der er nedsat fire arbejdsgrupper, som skal forberede og afklare forskellige forhold inden registreringen igangsættes. Det drejer sig om arbejdsgrupper vedr: Stedfæstelse af trafikulykker (formand Jens Lauritsen, Ulykkes Analyse Gruppen) Produktliste (Bjarne Laursen, Statens Institut for Folkesundhed, SDU) Registreringsvejledning (Solveig Bang, Sundhedsstyrelsen) Brancheregistrering ved arbejdsulykker (Ulla Binger, Arbejdstilsynet). Projektgruppen vil løbende følge op på og evaluere de tre skadestuers registrering, for at sikre at kvaliteten af data er i orden. Info: Sundhedsstyrelsen er formelt projektleder for pilotprojektet. Flere oplysninger om projektet kan fås ved henvendelse til projektleder Trine Kirkeby, Sundhedsstyrelsen: Vi følger i Nyhedsbrevet løbende op på, hvordan det går med pilotprojektet. Kort nyt WHO guide om at vurdere de økonomiske konsekvenser af sygdom og skader Hvordan påvirker dårligt helbred og skader i en befolkning den økonomiske vækst i en nation? Hvor meget betaler husholdningerne for udgifter til medicin mm. pga. sygdom/ skader? og hvilken indflydelse har sygdom og skader på produktiviteten i virksomhederne? Det er spørgsmål som kan skærpe forståelsen af konsekvenserne af sygdom og ulykker i forskellige kontekster. WHO har nu udgivet en guide, der dels behandler de grundlæggende begreber inden for denne type studier og samtidig beskriver, hvad det indebærer når én metode/koncept vælges frem for en anden. Guiden er et forsøg på at afhjælpe de metodemæssige problemer, der hersker på feltet mht. hvordan man opnår empiriske estimater. Forfatterne håber, at guiden kan bidrage til at forbedre praksis og forøge graden af sammenlignelighed og ensartethed mellem studier på området. Info: Karin Helweg-Larsen er udpeget som WHO Focal point for Injury and violence prevention Som en del af WHO s forebyggelsesprogrammer for hhv. injuries og violence er hvert medlemsland blevet bedt om at udpege en national focal point for hhv. ulykkes- og voldforebyggelse. Netværkene af nationale focal points arbejder for at fremme forebyggelsen af ulykker og voldshændelser på nationalt og international niveau, og mødes for at udveksle viden og evidens om, hvad der virker mht. politikker og intervention på områderne. Danmark har i en årrække ikke haft disse positioner besat. Det er derfor glædeligt, at læge Karin Helweg-Larsen fra Statens Institut for Folkesundhed, SDU nu er blevet udpeget som focal point for Danmark for både vold og ulykker. Karin Helweg- Larsen er seniorforsker og en af landets førende eksperter indenfor forskning i de sundhedsmæssige følger af vold og seksuelle overgreb. Klimaændringer og risikoen for ulykker Videnscenter for klimatilpasning ved Klima- og Energiministeriet har udviklet en portal kaldet Klimatilpasning, der indeholder oplysninger om, hvordan klimaændringerne vurderes at få betydning for vores liv. Portalen er rettet mod hhv. borgere, kommuner og erhverv. Klimaændringernes betydning for risikoen for ulykker er også kort beskrevet på den del af portalen, som handler om konsekvenserne for vores sundhed. Det vurderes at klimaændringerne kun vil have en svag indflydelse på risikoen for ulykker. Klimaænddringernes største betydning for ulykkesforekomsten vil sandsynligvis være indirekte, idet et varmere vejr vil øge mængden af udendørs aktiviteter. Dette har mange gavnlige effekter, men vil også øge antallet af ulykker, f.eks. sportsulykker, badeulykker, cykelulykker. Info: 11\n12 Kalenderen Konferencer Folkesundhedsdage Folkesundhed i Danmark - hvem skal tage ansvar? Hotel Nyborg Strand september 2009 EASC09. Euro-atlantic stakeholders conference Stockholm, oktober Senior Safety - future challenges Nordic Conference Karlstad, Sverige, oktober European Child Home Safety Conference november 2009, Stratfort-upon- Avon, England Vi gjør Norge tryggere. Årskonference for alle skadeforebyggere fra alle sektorer Oslo, november Kolofon nyhedsbrevet er UdgIvet af: Center for Ulykkesforskning Statens Institut for Folkesundhed Syddansk Universitet Øster Farimagsgade 5A, 2. sal 1399 København K Tlf.: Telefax: The second joint European Conference on Public Health (EUPHA) Lodz, Polen november Fifth Ministerial Conference on Environment and Health Parma, Italy, marts The Second European Regional Safe Community Conference Incorporating the 7th Nordic Conference on Safe Communities How to develop Safe Communities in Europe using the Nordic experiences. - Re-establishing a European Network of Safe Communities. Reykjavik, Island maj SC-2010Iceland/ Workingonsafety On the way to vision zero Røros, Norway september th World Conference on Injury Prevention and Safety Promotion London september redaktion: Kommunikationsmedarbejder: Hanne Møller, m.fl. grafisk tilrettelæggelse: Hanne Møller Trykkeri: Kailow Tryk 10. årgang. UDKOMMER 3 GANGE ÅRLIGT. DEADLINE, NÆSTE NUMMER: 16. NOVEMBER 2009 NÆSTE NR. UDKOMMER I DEC oplag: 800 EX. Kurser Safety Climate Concepts, Measurement and Intervention NIVA Course Helsingør september climate.htm 6 th International Course - A Ph.D. Course Research in Injury Prevention and Safety Promotion: Designs, Methods & Analysis Stockholm, Sverige, okt.-nov (5 uger) 4 th International Ph.D. Course on Internet. Injury Surveillance and Coding 1. okt marts Om nyhedsbrevet Nyhedsbrevet udgives både i pa pir - version og på internettet: Ønsker du at modtage en elek tro nisk udgave af nyhedsbrevet, kan du tilmelde dig mailinglisten på hjem mesiden. Ønsker du at modtage papirversionen bedes du maile til: Redaktionen forbeholder sig ret til at afvise, forkorte eller redigere de indsendte indlæg. Alle indlæg skal være forsynede med af sender -navn og adresse. Indlæg sendes til Hanne Møller: Artikler eller større uddrag må gengives med kildeangivelse og efter aftale med forfatteren.\nTryghed Netværk - Nødvendighed. Horsens Safe Community & Healthy City v/ Inge Kristiansen\nTryghed Netværk - Nødvendighed Horsens Safe Community & Healthy City v/ Inge Kristiansen WHO Safe Communities Network & Healthy Cities Network Fra Global Vision til Lokal Virkelighed WHO Safe Communities


Service Pakker - Dansk Solcelleservice\nHer på siden kan du få overblik over, hvilke servicepakker vi tilbyder og se, hvilke der passer til dine behov. Desuden kan du se en oversigt over vores priser, afhængigt af størrelsen på anlægget samt eventuelle tillægspriser.\nDu kan også vælge at få et individuelt uforbindende tilbud. Anlæg i størrelserne 25 – 500 kw altid efter tilbud.\nKlik på den ønskede pakke for at se detaljerede informationer.\nTelefon support alle dage 8 – 17\nKontrolbesøg og gennemgang med checkliste\nVed konstatering af fejl gratis fejlsøgning og beregning af tilbud.\nArbejdsløn og transport er medregnet i prisen\nTelefonsupport hele døgnet\nEt årligt kontrolbesøg med gennemgang af solcelleanlægget med nyeste udstyr – inkl elektroniske målinger og skriftlig afrapportering\nVed konstatering af fejl, gratis fejlsøgning og beregning af tilbud for reparation.\nAnlæg på 0-6 kw\nkr.1300.00 pr. år\nPris for en 3-årig periode: 3490,00 kr.\nPris for en 5-årig periode: 5490,00 kr.\nAnlæg på 6-25 kw\nkr.1590.00 pr. år\nPris for en 3-årig periode: 4280,00 kr.\nPris for en 5-årig periode: 6750,00 kr.\nAnlæg på 25-50 kw\nkr.1990.00 pr. år\nPris for en 3-årig periode: 5375,00 kr.\nPris for en 5-årig periode: 8250,00 kr.\nKlik her for at få et uforpligtigende tilbud, på en udvidet Servicepakke.


Algade 39, 5592 Ejby | RobinHus\nSkøn villa med central beliggenhed i Ejby\nAlgade 39, Ejby, 5592 Ejby\nEjendommen er beliggende centralt i Ejby med gå-afstand til indkøbsmuligheder, tog- og busstationen\nmed gode forbindelser til hhv. Odense og Middelfart/Fredericia, Ejbys nye bypark, Ejby hallen samt\nskole, børnehave og vuggestue. Via motorvejsnettet nås Middelfart på blot 15 min. og Odense på 30\nEjendommen er løbende vedligeholdt/moderniseret bl.a. med nyere døre og vinduer fra 2011 og varmeveksler fra 2021.\nBoligen indeholder entré, stor stue med flotte trægulve, spisestue ligeledes med trægulv, køkken med nyere trægulv under linoleum, baggang med trappe til 1. sal og adgang pænt og lyst badeværelse med gulvvarme og bruseniche, samt udgang til baghus indrettet med stort bryggers med vaskefaciliteter.\n1. salen er indrettet med stort soveværelse samt værelse som pt. benyttes som walk-in closet.\nTil ejendommen hører stor indkørsel med god plads til parkering af bil eller campingvogn, stor, lukket og ugeneret have med dejlig gårdhave mellem bygningerne, hvor sommeren kan nydes.\nDesuden findes stor udhus på 31 m2 samt skur og redskabsskur.\nEn dejlig ejendom, som skal ses og opleves!


PressReader - BT: 2015-07-02 - Bagmandspolitiet fik bank af bankdirektører\nBagmandspolitiet fik bank af bankdirektører\nBT - 2015-07-02 - NYHEDER - Foto: Bo Amstrup\nOnsdag frikendte byretten i Hjørring otte bankchefer for mandatsvig, bedrageri og kursmanipulation.\nBlandt de frikendte er den forhenværende direktør for Ebh Bank i Fjerritslev Finn Strier Poulsen, der som den eneste var tiltalt i alle de forhold, som Bagmandspolitiet havde rejst tiltale for.\nBlandt de øvrige tiltalte er tre tidligere direktører fra Ebh Bank, Morsø Sparekasse og Sparekassen Kronjylland, og tiltalen lød på mandatsvig eller bedrageri for 10,5 mil- lioner kroner samt kursmanipulation med et udbytte på 6,9 millioner kroner.\nTelefonoptagelser ikke nok\nEmnet for kursmanipulationen var ifølge tiltalen obligationer i byggekoncernen Keops, som først blev opkøbt af banken og derefter solgt til Finn Strier Poulsens hustru og datter. Efterfølgende blev papirerne solgt til Morsø Sparekasse Fonden til en højere kurs.\nFinn Strier Poulsen var ikke selv til stede i retten, men hans forsvarer Arvid Andersen sagde umiddelbart efter frikendelsen, at det er for tidligt at lade champagnepropperne springe, fordi anklagemyndigheden kan vælge at gå videre til landsretten med sagen.\nSagen var blandt andet baseret på optagelser af samtaler mellem bankcheferne. Men det var altså ikke nok til at bevise, at der var foregået noget ulovligt.\n» Man kan ikke se på de samtaler isoleret. Man må også se på, hvad der ellers foregik, og retten er kommeet frem til, at der ikke er sket utilbørlig indblanding i markedet, « sagde Arvid Andersen til TV2 News. BNB\nForsvarer Arvid Andersen kunne i går fejre sejren over Bagmandspolitiet.


Fond uddeler penge til hjerteforskning\nAf Lotte Bucka. Udgivet tirsdag den 26. juni 2012\nFonden ”Helene og Georg Jensens samt Ethel Merethe og Christian Pontoppidans Fond” uddeler via Hjerteforeningen 338.281 kroner til forsker, videnskabelig assistent, bac.scient.san.publ. Alice Jessie Clark, Afdeling for Social Medicin på Institut for Folkesundhedsvidenskab\nSelvom der har været et fald i antallet af danskere, der dør af hjertekarsygdom, skyldes hvert fjerde dødsfald stadig hjertesygdom. Der findes kun lidt viden om, hvordan søvnproblemer og manglende søvn influerer på hjertesygdom. God søvn er vigtig for kroppens restitution, og manglende søvn kan have store konsekvenser for hjerte og kredsløbet. På længere sigt kan manglende søvn føre til en øget risiko for hjertekarsygdom og for tidlig død.Alice Jessie Clarks projekt søger derfor at afdække følger af manglende søvn.Første del af beløbet er uddelt med 169.140 kroner på Christian Pontoppidans fødselsdag den 26. juni 2012 og den 14. januar 2013 uddeles 169.140 kroner på Ethel Pontoppidans fødselsdag.Læs Alice Jessie Clarks egen beskrivelse af projektet her Støt os


HardwareOnline.dk - Forum: Billigste legit win10?\nBilligste legit win10?\nAf Elitebruger Munkeholm | 04-12-2018 15:40 | 1409 visninger | 26 svar, hop til seneste\nHvor køber jeg den billigste windows 10 licens som 100% er legit? Vil egentlig gerne støtte et firma for det de laver så vil egentlig også gerne sikre mig at jeg køber det af dem :-)\nhttps://www.allkeyshop.com[...] Ved ikke om der skulle være noget galt med dem.\nHar før købt via ebay, virker upåklageligt\nDe billige på Ebay og Allkeyshop er ikke legit, ikke at det gør de ikke virker. Men er oftest MSDN licenser som kun må bruges til begrænset ting.\nSkal du være 100% sikker på at den er 100% legit, så køb direkte ved Microsoft: https://www.microsoft.com[...] Og ellers, så de licenser man køber diverse steder fra (hvor man blot får udleveret licensen pr. mail/lignende), disse er typisk MSDN/OEM-licenser fra skrottede maskiner/andet og burde derfor ikke genbruges, om end vi er mange der gør brug af denne type licenser (jeg selv inklusiv i og med at jeg har købt en del via. ebay efterhånden).\nSidst redigeret 04-12-2018 15:56\nOEM licenser er der som udgangspunkt ikke noget galt i at bruge.\n#5 Udover de bryder ToS og MS har al ret til at deaktivere uden advarsel.\nstøtte microsoft , hvorfor?\n#7 Så fordi at en virksomhed har milliarder af dollars, skal man ikke støtte dem, når de laver et produkt man bruger hver dag?\nhar selv lige fået en pro licens blokeret, købt over ebay. Efter skift af bundkort får jeg svaret, licensen er blokeret på vores server, sker både over internet og telefon. Så nu overvejer jeg om det er værd at smide de 1800 efter et originalt 10 pro. Men hvordan er det med hardware opgraderinger hvis man køber igennem windows store, det frit for eller er der et max antal gange man kan udskifte og genaktivere?\n8 ¤ jeg syns ms røvrender sine brugere hver eneste dag, om det så er sindsyge priser eller faulty drivers der smadre deres systemer, eller man ikke må skifte dele uden at købe ny licens! så jeg køber på ebay\n#9 Den nøgle du har købt er en OEM, disse binder sig typisk til bundkort, hvorfor skift af bundkort vil trigger det scenarie du har oplevet. De dyrere licenser er typisk retail, som du kan flytte frem og tilbage på forskellige systemer. Nu koster en OEM nøgle jo ikke alverdens, så må du jo afveje de 50kr vs 1800kr efter dit udsagn.\neBay - ca. $10\nSidst redigeret 05-12-2018 15:54\n#10 se det er sjovt :) de røvrender siger du, mens du selv bruger deres software kvik og frit - plus du sikkert lige ringer til Heidi i microsoft support, som åbner din licens - trods at du hverken betaler microsoft eller Heidis løn.\nSidst redigeret 05-12-2018 16:23\n#9 bruger du overhovedet de ekstra ting i pro udgaven....?\n#10 Det er et frit valg du har taget, da du valgte at bruge Windows. Der er rigelige af alternativer, som MacOS og Linux. MacOS er nok det mest relevante, da flere apps er tilgængelige på den platform kontra Linux. Men du bruger stadig produktet og skal derfor betale. Nu er jeg heldig, at jeg i tidernest morgen da Win8.0 blev launched, købte jeg to koder direkte hos MS for 119 kr. stykket, som jeg siden hen har opgraderet til Windows 10. Heldig var jeg, og til andre jeg bygger en maskine for, køber jeg nu også på Ebay, fordi jeg ikke har lyst til at klemme andre til at købe en licens til 999 kr.\nDet er mig en gåde, at et firma både kan tage penge for et produkt, for derefter også at tjene på at produktet bliver brugt. Det er godt fundet på. Endnu mere undre jeg mig over folk ikke siger fra og fravælger den åbenlyse datamining. Tænk der ikke skal mere til end en næsten gratis licens. Havde den været gratis var folk nok begyndt at tænke. #15, hvilke apps tænker du på?\n#6 de må ikke deaktivere licenser mere efter de har fået påbud om at det er imod konkurrencelovgivning\n#16 Langt de fleste, når man vælger "Downloads" på en hjemmeside. Ofte er der en Windows version og en MacOS version - ikke tit, der samtidig er en Linux version. #17 Skal de i så fald ikke ændre deres TOS ret meget?\nSidst redigeret 05-12-2018 22:03\n#18 Tos er ligegyldig, hvis den er ulovlig...\n#17 De må skam gerne blokere licenser. F.eks. må de blokere alle MSDN licenser. For disse må ikke bruges til privat brug, så dem må de lukke lige som det lyster dem.\nSidst redigeret 05-12-2018 22:17\nEULA er ikke de facto en lov, flere lande har lovmæssigt og afgjorte retsager retten til at gensælge brugt software herved licenser til software inkl. OEM licenser. I Danmark og EU er det lovligt at købe og bruge sådant software. MS har derfor juridisk i Danmark/EU ikke muligheden for at nægte dig i at købe og bruge en tidligere brugt OEM licens. https://www.version2.dk[...] Ref: Software-handlen har længe befundet sig i en juridisk gråzone. En dom fra EU-domstolen slog imidlertid fast i 2012, at handlen var fuldt ud lovlig. Så sent som i 2014 har en tysk domstol bekræftet, at den afgørelse også gælder for såkaldte volumenlicenser, som kan bruges til samme stykke software på flere computere. Queue næste trådstarter om samme emne.. :)\n#21 Huh? OEM er bare en type af mange licens typer. Queue random indlæg der hjælper intet på tråden. :)\nSidst redigeret 05-12-2018 22:28\nDet er nemt at se der stor misinformation omkring dette emne, som det demonstreres i #3. Anyho /me out.\nDet er nemt at se der stor misinformation omkring dette emne, som det demonstreres i #23. Anyho /me out.\nDet er moralsk forkert at købe en legit licens der støtter mikrosnot.\n#25 Hvem har gjort dig til dommer?\nOpret svar til indlægget: Billigste legit win10?


Efter institutionsnedlukning: Emma vil passe børn – Ekstra Bladet\n11. mar. 2020 kl. 23:40\nEfter institutionsnedlukning: Emma vil passe børn\nFlere unge skriver lige nu, at de gerne vil stå for at passe børn, når forældrene er nødt til at tage på arbejde\nOnsdag fortalte Statsministeren, at offentlige institutioner lukker ned som følge af den voldsomme smitte med coronavirus.\nDet betyder, at mange forældre nu står i en situation, hvor deres børn ikke har et sted at være fra fredag.\nNu tilbyder unge mennesker på Facebook, at de gerne vil passe børn.\nEn af dem er Emma N. Nielsen, der har skrevet ud, at hun tilbyder pasning til forældre, der 'besidder vigtige job i det offentlige eller ikke kan få fri fra det private'.\n'Hvis I hverken har familie eller venner, tilbyder jeg pasning i København eller Kalundborg. Skriv en privatbesked, enlige forældre prioriteres først, og jeg kan passe børn i alle aldre. Jeg har ingen symptomer eller feber, og har passet børn hele mit liv'.\nIdéen med opslaget kommer fra hendes veninde, der også har tilbudt det samme.\nLige nu deles opslaget flittigt af folk, der giver Emma ret i, at det er en super god idé.\nTil Ekstra Bladet fortæller Emma, der er musiker og aktivist, hvorfor hun har valgt at lave opslaget:\n'Jamen altså jeg delte det fordi, vi i forvejen har en underbetalt offentlig sektor (her tænker jeg ISÆR sygeplejersker, SOSU) og så er der alle de private, der ligesom skal få det hele til at køre rundt - det er det mindste man kan gøre, når man, som mig, f.eks. er arbejdsløs og formentlig ikke får et job før de næste to uger er overstået. Vi bliver nødt til at stå sammen som samfund og være solidariske med hinanden, og ikke hamstre til sig og gå i panik', fortæller hun.\nAlle fritidstilbud lukker ned fra på fredag, og alle private institutioner, frivillige foreninger og trossamfund opfordres kraftigt til at gøre det samme, lød det fra statsministeren på et pressemøde onsdag.\nSkoler, daginstitutioner og uddannelsesinstitutioner lukker ned og offentligt ansatte sendes hjem i to uger.\n1 af 2 Emma vil gerne hjælpe med, hvad hun kan. Foto: Arkivfoto


Se eksempler på leasingaftaler hos Motorpoint - privat- og erhvervsleasing\n+45 70 70 11 07\nNyt samarbejde med MY GARAGE – se high-end biler fra Motorpoint i Vejle.\nMY GARAGE på Wittrupvej i Vejle danner rammen for nyt partnerskab med Motorpoint.dk. Du kan nu se vores High-end biler fra Motorpoint i Vejle. ”Vi har igennem vores nye partnerskab med MY GARAGE skabt muligheden, for at fremvise og udstille et udvalg af vores high-end biler fra Motorpoint.dk: salgs- og leasing-biler. Udstillet i et for […]\nTre rekorder der stammer fra bilernes verden\nBiler og motorer handler for nogle om at presse ingeniørkunstens grænser, og nogle af rekorderne heri handler da også om, hvor meget fart man kan presse ud af en motor – og så er der en sjov rekord til sidst\nBilens opfindelse er svær at fastsætte, men bilen er over 100 år gammel\nSelvom man måske skulle tro, at det er let nok at finde ud af, hvornår bilen blev opfundet, så er det faktisk ikke så ligetil. Her har vi ridset bilens tidlige historie op, så du kan kaste om dig med bil-viden til dine venner\nFor nogle er det noget helt særligt at opleve en racerbil komme drønende med flere hundrede km/t, og for andre føles det som spild af tid og ressourcer. Selvom man ikke er til motorløb, er det værd at huske på, at teknologien fra banen kan bruges på landevejen i personbiler\nPrivatleasing af ny bil\nPrivatleasing er for mange en god måde at finansiere en ny bil, og vil man gerne privatlease ny bil, har vi samlet nogle ting, man kan overveje. Derefter kontakter man os, og så hjælpe vi med resten af processen og afklarer spørgsmål\nHvad betyder Audi-logoet?\nDe fire sammenhængende ringe symboliserer luksus, ingeniørkundskaber, prestige og køreglæde – og så er der en dansker, der har haft en finger med i spillet i Audis historie. Læs mere om tilblivelsen af Audi her\nSådan foregår leasing – helt konkret\nLeasing er slet ikke så svært – er du alligevel lidt loren ved hele leasingkonceptet, så smut forbi dette blogindlæg, hvor vi kort forklarer, hvad det hele går ud på!\nDu kan stadig nå at få en ny sommerbil\nDansk sommer er ikke, hvad det var, da Ruder Konge var knægt, men derfor skal du da ikke snydes for en bil, der er skræddersyet til de sydligere (og varmere!) himmelstrøg.\nPriseksempel på leasing af en luksus sommerbil\nHvad koster det egentlig at lease en af de små, lækre, få-folk-på-gaden-til-at-kigge-efter-dig-biler? Vi har lavet et lille regnestykke for at eksemplificere, hvad en lille Porsche 911 Carrera S Cabriolet koster


Hvad nu hvis, hvad nu hvis - Wagado\n8. Træk vejret helt ned i "maven"\nHvad er det der sker når vi hele tiden påvirkes af frygten for "hvad nu hvis".....så påvirkes vores sympatiske nervesystem - kroppens kampnervesystem (kamp og flugt). Hjertet begynder at slå hurtigere, vi får en hurtigere puls og stress hormonerne kortisol og adrenalin frigives i kroppen. Modpolen til det sympatiske nervesystem er det parasympatiske nervesystem som er kroppens afslappende del af nervesystemet. Det aktiveres ved søvn, hvile, når vi spiser, meditation, selvindsigt og vejrtrækning. Hjertet slår langsommere, pulsen sænkes, blodtrykket falder, vi tænker klarere tanker og fremmer fordøjelsen. Vores vagus nerve påvirkes, Vagus nerven er den længste nerve der løber ned gennem halsen, brystkassen og bugen og sender undervejs grene til hjerte, lunger og mavetarm. Der frigives "lykke hormonerne" dopamin, endorfiner og oxytocin.\n← Hvad nu hvis, hvad nu hvis 2\nCarl Ras får endnu et hold bruntbælte i salg →


Oplev fremtidens intelligente legeplads\nI forbindelse med H.C. Andersens 200 års fødselsdag præsenterede Mærsk Insituttet ved Syddansk Universitet og Kompan for første gang i byrummet fremtidens intelligente legeplads. Legepladsen inspirere og aktivere børn og unge til fysisk leg og består af elektroniske hoppemåtter, der virker som et fysisk computerspil, hvor man selv løber rundt som figurerne i et computerspil.\nDen intelligente legeplads var i forbindelse med festlighederne omkring H.C. Andersens 200 års fødselsdag opstillet i det udendørs caféområde ved Gråbrødre Torv i Odense,\nDe elektroniske hoppemåtter er første resultat af et usædvanligt samarbejde mellem erhvervslivet og Syddansk Universitet, som blev igangsat af Videnskabsministeriets satsning på jysk-fynske IT-Korridor projekter. Roboteksperten professor Henrik Hautop Lund fra Mærsk Mc-Kinney Møller Instituttet for Produktionsteknologi ved Syddansk Universitet er leder for projektet. Hans forskningsgruppe har arbejdet på udviklingen af fremtidens intelligente legepladser sammen med Europas største producent af legepladser KOMPAN, Danfoss, Danmarks Pædagogiske Universitet og Mads Clausen Instituttet.\n"Dette er blot den første generation af sådanne intelligente legepladser. Vi arbejder lige nu på at udvikle endnu vildere spil i 3 dimensioner og den tilhørende teknologi", udtaler professor Henrik Hautop Lund. "Næste skridt er, at vi ved inspirationen fra vores arbejde med kunstig intelligens og robotteknologi kan lave legepladser, der selv kan tilpasse sig det enkelte barn".\nFremtidens intelligente legeplads er forsat under udvikling. Forskningskonsortiet præsenterer blot første skridt i retningen mod denne fremtid. Det sker som et åbent legelaboratorium i Odenses gader under H.C. Andersen eventyrweekenden, d. 1. – 3. april 2005. På Gråbrødre Torv udlægges fredag sorte gummibelagte fliser med elektronik, så fliserne kan vide, hvor hårdt der bliver trådt på dem, og således at de kan udsende lyd og lys i forskellig farve. Med mange af disse simple hoppemåtter på jorden og på murene omkring pladsen kan forskerne skabe simple computerspil, hvor børn løber rundt som figurerne i et computerspil for at hoppe og trykke på de simple, elektroniske måtter.\n"Det er fantastisk, at vi ved et jysk-fynsk samarbejde mellem industrien og universitetet har kunnet skabe et produkt, som rækker langt ind i fremtiden, åbner nye markeder, og tillader os at tackle større samfundsproblemer som fedme-epidemien på en utraditionel måde", siger professor Henrik Hautop Lund fra Mærsk Instituttet ved Syddansk Universitet. Senest har også Innovationsrådet fået øjnene op for potentialet i dette samarbejde. Således er projektet i Innovationsrådet rapport om Danmark i globalisering "Den danske strategi" udnævnt som et eksempel på et område, hvor Danmark i fremtiden kan skabe en milliard-industri. Man mener netop, at projektet har potentiale til at revolutionere den måde, som moderne børn bruger deres fritid på. Specielt kan fremtidens intelligente legeplads hjælpe med at flytte børns interesse fra stillesiddende aktivitet til fysisk aktivitet. I USA er over 60 % af den voksne befolkning overvægtig, og det går stærkt den samme vej her i Europa, hvorfor det er nærliggende at undersøge den nye teknologis potentiale i kampen mod denne fedme-epidemi, idet fremtidens intelligente legeplads f.eks. kan lave de fængende computerspil som spil, der kræver fysisk aktivitet.\nBorgmester Anker Boye roser initiativet og understeger, at det er et godt tegn på Odenses sigende betydning som videnby, at byens forsknings- og uddannelsesinstitutioner i tæt sammenhæng med erhvervslivet udvikler helt nye produkter og områder til gavn for borgerne - i dette tilfælde i særlig grad børnene, hvis kreativitet er grundlaget for fremtidens arbejdspladser i det danske samfund.\nDavid Beckham på legepladsen\nDen kunstige intelligens kan også bruges til at lade legepladsen genkende og ændre sig efter de enkelte bruger af legepladsen. "Formålet med projektet er at fremme børns fysiske aktivitet ved at motivere dem til at bruge kroppen på sjove og udfordrende måder. Endnu er modellen meget simpel, men mulighederne med disse fliser er utallige", forklarer direktør i KOMPAN Carl Henrik Jeppesen, der også er bestyrelsesformand for RoboClusters ”bestyrelse”.\n"Forestil dig, at vi ved hjælp af disse fliser afkoder fodboldspilleren David Beckhams løb, hans fart, bevægelser og måde at løbe på. Herefter kunne man så lade lysdioderne – eller måske endda en 3D-figur af spilleren – efterligne hans løb, så børn i en skolegård – eller folk i et indkøbscenter – kan løbe om kap med verdens bedste fodboldspillere."\nSe pressemeddelelse fra Odense Kommune 30. marts 2005, her...\nSe artikle fra Jyllands Posten, d. 1. april 2005 - Legepladsen bliver klog...


Dømt for vold: Politimand sparkede anholdte, der lå ned | TV2 Nord\nDømt for vold: Politimand sparkede anholdte, der lå ned\nEn politimand har fået 60 dages fængsel for vold mod to anholdte i Frederikshavn. Foto: Claus Fisker\nEn anholdelse i Frederikshavn resulterer nu i fængselsstraf til en politimand.\n22. sep 2016 kl. 13:37\nEn 38-årig politimand er blevet idømt 60 dages fængsel for vold mod to anholdte.\nSagen handler om en anholdelse af en mand og hans kvindelige samlever i Frederikshavn i marts 2014.\nDe to anholdte lå på jorden - den ene iført håndjern - da politimanden ifølge anklageskriftet sparkede dem begge flere gange på kroppen.\nSkærpende, at volden var udøvet af en betjent\nPolitimanden blev i januar dømt i byretten, hvor han fik 40 dages fængsel. Men sagen blev anket til landsretten, der nu har skærpet straffen til 60 dages fængsel.\nandsretten fandt det bevist, at politimanden havde sparket de anholdte flere gange, mens de lå ned. Derimod fandt landsretten det - ligesom byretten - ikke bevist, at den 38-årige skulle have placeret en fod i baghovedet på dem begge og trådt ned.\nDe 60 dages fængsel begrunder dommerne med, at sparkene ikke var hårde og at de anholdte ikke kom til skade ved dem. Omvendt var det en skærpende omstændighed, at "volden var udøvet af en polititjenestemand mod to anholdte, der lå ned, og hvor den ene var ilagt håndjern", skriveranklagemyndigheden.\nPolitimand ville passificere anholdt\nBetjenten afviste anklagen, da sagen tidligere på året var for Retten i Hjørring.\nHan forklarede, at han lagde den anholdte mand ned i et "kontrolleret greb" for at passificere ham, fordi manden var aggressiv.\nKvindens version var, at hun blev slået i jorden af betjenten, da hun bad ham "slappe af".


Langsigtet forex rådgiver XE Pauk - download - Forex rådgivere\nVidunderen ved en fast brøkdel: hvordan man aldrig dræner et depositum\nHej kære læsere af forex-bloggen. Denne gang mødes vi med en rådgiver, der ikke passer til de fleste begyndere. Det er stabilt, rentabelt, men kun erfarne erhvervsdrivende kan handle med det. Hvorfor? Ekspertfagene kan sjældent, stabilt i plus og på lang sigt give et godt overskud. Men nytilkomne har brug for fra markedet ikke overskud, men underholdning, adrenalin. De vil dræne depositumet på Ilan eller i værste fald åbne manuelt så stort parti som muligt. Derfor anbefaler jeg ikke at læse videre til begyndere.\nInstallation af XE Pauk-rådgiveren udføres i henhold til standardinstruktioner. Hvis du er ny inden for automatisk handel, ved du ikke, hvad det er, og hvad det spises med, skal du huske at se videokurset Forex på autopilot.\nXE Pauk Robotstrategi\nrådgiver Xe pauk baseret på forfatter - harmoniske impulser. Denne teori antyder, at det, vi ser på forex charts, ikke er andet end en kombination af harmoniske bølger og tilfældig støj. Ideen er at beregne den ønskede bølge og indstille på dens hyppighed. Et lignende princip anvendes i radio. Når vi har indstillet til den ønskede station, behøver vi ikke længere at dreje knappen på modtageren, vi er allerede på den ønskede frekvens.\nGenerelt forsøger strategien at fange korrektionen af hovedtrenden og dens fortsættelse. dvs. at tjene på både modtrendbevægelser og fra nye impulsbølger mod den dominerende bevægelse. I øvrigt hjælper denne taktik med at fange tidlige markedssving.\nInteressant nok leveres rådgiverens samlede rentabilitet af det klassiske skema, der er beskrevet hundreder af gange i forskellige lærebøger: vi vinder lidt mere end 50% af transaktionerne, men siden Tag fortjeneste er mere end stoptab, vi forbliver i det sorte, hvilket betyder god rentabilitet over en lang afstand.\nTest af historiske data\nXe Pauk-rådgiveren kan have meget lange trækperioder, men de følges af en bedring. fordi roboten handler på H4 og bruger afventende ordrer (dvs. de tekniske nuancer ved at udføre ordrer og kortlægge diagrammer i testeren er nivellerede) for at komme ind på markedet, resultaterne af test i historikken kan stole på.\nSom vi ser, viser rådgiveren de bedste resultater, når vi handler i Alpari. Hvorfor? Det handler om modellen til konstruktion af lys H4, læs mere om dette i denne artikel.\nStandardværdierne, der er angivet i Expert Advisor, er optimale; du behøver ikke at ændre dem. For at reducere nedtællingen kan du prøve at øge BalanceStep-parameteren. Det er naturligvis værd at kontrollere resultatet i strategitesteren.\nRådgiver XE Pauk er kedelig, åbner ikke tusind positioner, at se hans handel vil ikke få dig til at vågne op om natten i spænding. Og resultaterne kan kun bedømmes efter et par måneder. Generelt vil han ikke være interesseret i ”forhastede tiggere”.\nMen for seriøse handlende, der er interesseret i stabil indkomst, kan XE Pauk-rådgiveren være meget nyttig. Der er få underholdende funktioner i det, det handler kun 4-5 gange om måneden, men den erhvervsdrivendes erhverv er ikke andet end en kedelig rutine, der sigter mod at udnytte gentagne mønstre på markedet.\nFor at EA skal fungere korrekt, skal handelsterminalen være tændt fra markedsåbningen søndag aften, indtil den lukker fredag aften. Hvis du ikke har evnen til at holde din computer operationel 24/5, anbefaler jeg dig det VPS-servertjeneste.\nCopyright 2019 \_ Portal Forex Erhvervsdrivende \_ Rådgiver XE Pauk - langsomt men sikkert


Quality Inn i Tuscaloosa (AL) til Bedste Pris-garanti | Agoda.com\n4541 Jug Factory Lane, Idlewood, Tuscaloosa (AL), USA, 35405 - Se på kort\nQuality Inn er indrettet til både ferie- og forretningsrejsende og ligger idéelt i Idlewood; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. For de der ønsker at komme en tur uden for byen, er Shoe Station, Paul W. Bryant Museum, Bryant Museum blot nogle af de seværdigheder man kan opleve.\nQuality Inn tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Dette hotels bedste faciliteter omfatter handicapfaciliteter, trådløst internet i fællesområder, parkering, elevator.\nTræd ind i et af 64 imødekommende værelser og glem hverdagens stress med det brede udvalg af bekvemmeligheder. På nogle af værelserne kan man finde internetadgang - LAN (medfølger), hårtørrer, kaffe-/temaskine, strygefaciliteter. Dette hotel tilbyder hele rækken af fritidsfaciliteter, blandt andet udendørs pool. Med sin idéelle beliggenhed og imponerende faciliteter så vil Quality Inn opfylde dine behov på mange måder.


Generalforsamling 2018 referat | Kirke-Vaerloese.dk\nReferat af generalforsamling i Kirke Værløse Grundejerforening\nForud for generalforsamlingen gav Borgmester Ole Bondo et kort oplæg om det nye byråd og de planer der er for kommunen, herunder for Kirke Værløse i forbindelse med udbygningen af Lånshøj. Der var fin spørgelyst.\nGeneralforsamlingen påbegyndtes kl. 20:45\nFremlæggelse af regnskab, herunder fastsættelse af kontingent.\nOrientering om trafikforhold og kameraovervågning\nValg, jfr. vedtægterne\nAdvokat Niels Neerkorn blev valgt uden modkandidater.\nDirigenten konstaterede, at generalforsamlingen er indkaldt i overensstemmelse med vedtægterne og dermed lovligt indvarslet og beslutningsdygtig.\nI alt 9 forslag til vedtægtsændringer var fremsendt i tide.\nAnders Søndergaard Larsen (Kildebakken 13) blev af generalforsamlingen betroet at tage referat af mødet.\nb) Valg af stemmeudvalg\nTrine … og Christine Herluf tilbød sig som stemmeudvalg og blev valgt uden modkandidater.\nc) Beretning ved formanden\nFormanden aflagde beretning og kom ind på blandt andet følgende:\nGrundejerforeningen er en frivillig forening, som bygger på medlemmernes interesse i og for lokalområdet. Foreningen styrkes kun gennem medlemmernes engagement i diverse sager – og ikke mindst i de sociale arrangementer, som udgør et vigtigt fundament for foreningens virke. Det har for den siddende bestyrelse været vigtigt at prioritere både det politiske arbejde og de sociale arrangementer. Bestyrelsen deltager i flest mulige aktiviteter i respekt af, at der er tale om frivilligt arbejde, som passes ved siden af de enkelte bestyrelsesmedlemmers arbejde, familier osv.\nBlandt de faglige/politiske temaer, der har været behandlet i det forgangne år blev nævnt:\nHøring vedrørende Storkekrogen 5A – opførsel af drivhus/udhus\nTrafik i Kirke-Værløse by – opfølgningsmøde aflyst på grund af sygdom\nLokalplan-status – deltagelse i mødet blev ikke til noget, grundet tvivl om mødedato/-indkaldelse\nKameraer på Lejrvej\nVedligeholdelse af Tingstedet – der afholdes nyt møde efter påske med henblik på at afstemme forventningerne vedrørende kommunens vedligeholdelse af Tingstedet. Formanden takkede Knud for den hidtidige vedligeholdelse af Tingstedet.\nBlomsterkummerne – kommunen har ikke ønsket at overtage vedligeholdelsen/genbeplantningen af kummerne, som fortsat påhviler borgerne\nMøde i Lokalsamfundenes Samvirke, hvor foreningen deltager i Miljørådet som suppleant.\nGeneralforsamling med oplæg ved Borgmester Ole Bondo\nBestyrelsen har udarbejdet en ny velkomstbrochure – blandt andre tiltænkt tilflyttere til byen – for at skabe opmærksomhed om lokalplanen og de muligheder, der kan være igennem foreningen ´Furesø land og by´ i forhold til økonomisk understøttelse af renoveringsarbejder.\nEndelig kunne formanden fortælle, at er er indkøbt sider til foreningens pavillon, som nu kan lukkes helt af.\nUnder den efterfølgende debat blev der blandt andet givet udtryk for følgende:\nDet var i sin tid foreningen, der påtog sig at passe blomsterkummerne, og der blev efterlyst en mere organiseret beplantning af kummerne fremadrettet. Det blev i tilknytning hertil foreslået, at foreningen holder en plantedag. Bestyrelsen bemærkede, at temaet allerede er på dagsordenen for næste bestyrelsesmøde.\nDet blev endvidere påpeget, at bevaringsfonden ikke yder finansiering men lån, at man som suppleant i Miljørådet ikke er stemmeberettiget, og at meget tyder på, at kommunen pt. prioriterer støjreduktion generelt i kommunen over trafiksikkerhed i Kirke Værløse.\nDer blev spurgt, hvorfor foreningen ikke havde afgivet høringssvar i forbindelse med offentliggørelse af den ny kommuneplan. Bestyrelsen bemærkede, at man ikke havde modtaget det nævnte materiale, og at man endnu en gang vil tage kontakt til kommunen med henblik på at sikre, at høringsmateriale m.v. bliver sendt til de rigtige modtagere, så bestyrelsen får mulighed for at deltage i de relevante høringer, møder m.v. Bestyrelsen opfordrede i øvrigt foreningens medlemmer til at tage kontakt, hvis man bliver opmærksom på forhold, som foreningen bør reagere på.\nDer blev udtrykt ros til bestyrelsen for at prioritere de sociale arrangementer og dermed byens sammenhængskraft\nDer blev endvidere udtrykt ros for bestyrelsens initiativ til at udarbejde en ny pjece. Det skaber et langt bedre overblik for nytilflyttere.\nGeneralforsamlingen tog formandens beretning til efterretning med stemmerne 50 for, 0 imod, 1 undlod at stemme.\nKassereren gennemgik regnskabet, som blev omdelt til generalforsamlingen.\nDer er pt. 95 betalende medlemmer. Der blev spurgt til det potentielle antal husstande, og et tal på 640 blev nævnt.\nBestyrelsen foreslog uændret kontingent på 200 kr. pr. husstand, hvilket blev godkendt.\nDer var en kort drøftelse af omkostninger forbundet med opkrævning af kontingent.\nDer var fremsat i alt 9 forslag til behandling på generalforsamlingen.\nForslag nr. 1 fremsat af Charlotte Søllner Hernø, Bygaden 24\nTilføjelse til §5.2. Indkaldelse til dagsorden indeholdende dagsorden, skal tilføjes følgende:\nValg af dirigent, som ikke må være medlem af bestyrelsen.\nValg af referent, som ikke må være medlem af bestyrelsen.\nGodkendelse af referat fra forrige års generalforsamling.\nForslagsstilleren motiverede de fremsatte forslag og nævnte blandt andet, at der var tale om almindelige formalia vedrørende dirigent og referent.\nCatrine Søndergaard Byrne sagde på bestyrelsens vegne, at det var en god ide at få valg af referent ind i vedtægterne, ligesom det er en god ide at sikre, at dirigenten ikke er medlem af bestyrelsen. Bestyrelsen mener dog ikke, det er hensigtsmæssigt, at generalforsamlingen skal godkende referatet 1 år efter den forrige generalforsamlings afholdelse. Bestyrelsen foreslog derfor, at man som hidtil også fremover lader det være op til den generalforsamlingsvalgte dirigent at godkende referatet.\nEfter en kort debat om forslagene blev punkt 1 og 2 vedtaget enstemmigt, mens punkt 3 blev trukket med henblik på kvalificering til næste års generalforsamling.\nBestyrelsens formand bemærkede afslutningsvist, at bestyrelsen vil se på mulighederne for at kommentere på referatet på foreningens hjemmeside.\nBestyrelsen påtog sig at udarbejde nye vedtægter i overensstemmelse med generalforsamlingens beslutning.\nForslag nr. 2 fremsat af Charlotte Søllner Hernø, Bygaden 24\nEt bestyrelsesmedlem må ikke være medlem af en anden frivillig grundejerforening indenfor grundejerforeningens område.\nForslagsstilleren motiverede det fremsatte forslag og nævnte, at forslaget alene var tænkt at skulle gælde medlemskab af de frivillige foreninger i området. Baggrunden for forslaget var, at det er uhensigtsmæssigt, at man kan være bestyrelsesmedlem i foreningen samtidig med, at man er medlem af andre høringsberettigede grundejerforeninger i samme område.\nIben … sagde på bestyrelsens vegne, at medlemskab af foreningen er og bør være frivilligt, og at man ikke bør kunne udelukke medlemmer – som i øvrigt opfylder kravene til medlemskab – fra at indtræde i foreningens bestyrelsen med henvisning til, at man er medlem af andre foreninger.\nCatrine Søndergaard Byrne fra bestyrelsen nævnte supplerende, at bestyrelsen er demokratisk valgt af generalforsamlingen, som blot kan undlade at vælge et medlem til bestyrelsen, hvis man mener, at pågældende ikke varetager foreningens interesser.\nForslaget blev bragt til afstemning og blev forkastet med 6 stemmer for og 45 stemmer imod. Ingen undlod at stemme.\nForslag nr. 3 fremsat af Charlotte Søllner Hernø, Bygaden 24\nEt bestyrelsesmedlem vil være uværdig til at sidde i bestyrelsen, hvis det pågældende medlem agerer lovstridigt eller chikanerer grundejer i foreningens dækningsområde. Ved uværdig optræden vil det udover eksklusion af bestyrelsen medføre karantæne i 4 år, før valg til bestyrelsen kan finde sted.\nForslagsstilleren henviste til, at blandt andet er en tidligere sag imellem borgere i området, som har givet anledning til forslaget, som efter forslagsstillerens opfattelse er et vilkår, der gælder for alle med tillidshverv.\nDer blev i den efterfølgende debat i salen blandt andet henvist til, at lovstridig og chikanøs adfærd alene kan og skal sanktioneres af ordensmagten, og at der i øvrigt kan forekomme mange former for ulovlighed, som intet har med grundejerforeningens virke at gøre. Det blev endvidere debatteret, om man skulle kunne ekskluderes for at virke imod foreningens interesser. Heroverfor blev det fremført, at man som medlem har ret til at være uenig i foreningens beslutninger uden dermed at skulle risikere eksklusion.\nPå baggrund af debatten blev forslaget trukket.\nForslag nr. 4 fremsat af Charlotte Søllner Hernø, Bygaden 24\nBestyrelsen skal leve op til sit ansvar om at varetage medlemmernes interesser ved at deltage i alle borgermøder og høringer, der har relevans for borgere i grundejerforeningens område.\nForslagsstilleren motiverede forslaget med henvisning til, at det allerede står i vedtægterne, at foreningen skal varetage medlemmernes interesser. Det er pt. pres på området, og derfor er det særligt vigtigt, at bestyrelsen holder øje med, hvad der sker.\nI den efterfølgende debat i salen blev det blandt andet fremført, at bestyrelsesarbejdet er frivilligt, og at bestyrelsen løbende vurderer, hvilke møder og fora, det er relevant at deltage i. Det blev nævnt, at bestyrelsens overordnede opgave allerede er beskrevet i vedtægterne, og at det er op til generalforsamlingen at vurdere, om bestyrelsen lever op til det.\nCatrine Søndergaard Byrne fra bestyrelsen indbød i øvrigt medlemmerne til at gribe fat i bestyrelsen, hvis man skønner, at der er temaer på dagsordenen, som giver anledning til, at bestyrelsen og foreningens medlemmer i øvrigt skal gøre en særlig indsats.\nForslaget blev bragt til afstemning og blev forkastet med 4 stemmer for og 47 stemmer imod. Ingen undlod at stemme.\nForslag nr. 5 fremsat af Charlotte Søllner Hernø, Bygaden 24\nBestyrelsen skal leve op til sit ansvar om at varetage medlemmernes interesser ved at sende høringssvar til fx strategioplæg, forslag til kommuneplan, lokalplaner, offentlige trafikplaner m.v. hver gang det har betydning eller relevans for borgere i grundejerforeningens område.\nForslagsstilleren trak forslaget med henvisning til dets sammenhæng med forslag nr. 4 og den beslutning, der blev truffet i den forbindelse.\nForslag nr. 6 fremsat af Charlotte Søllner Hernø, Bygaden 24\nBestyrelsen skal sikre, at grundejerforeningens hjemmeside jævnligt opdateres om alt, der har relevans for borgerne i Kirke Værløse. (Det kan fx være planer, der sendes i høring, plejeplaner og – vedligeholdelse af naturområder, trafikplaner, renoveringsprojekter af el, vand, kloak, busplaner, ændringer i anvendelsen af forsamlingshus, nyt om idrætsanlæg, spejderhytter, ridestier etc.)\nForslagsstilleren motiverede sit forslag blandt andet med henvisning til, at lokalaviserne formentlig snart ophører.\nCatrine Søndergaard Byrne fra bestyrelsen bemærkede, at bestyrelsen gør meget ud af løbende at lægge materiale op på hjemmesiden, når der kommer høringsmateriale m.v., der skønnes at være relevant for området. Men meget af den information, der nævnes i forslaget, kan man som borger finde på anden og mere vis, og det er ikke nødvendigvis noget, man skal påtage sig sekretariatsfunktionen for borgerne på.\nDet blev under den efterfølgende debat påpeget, at en hjemmeside med det ønskede indhold allerede findes. Den hedder www.furesø.dk. Det blev endvidere bemærket, at det er ikke rimeligt at pålægge bestyrelsen at lægge den slags op på foreningens hjemmeside. Dog giver det god mening at lægge foreningens svar på høringer m.v. op på siden.\nForslag nr. 7 fremsat af Charlotte Søllner Hernø, Bygaden 24\nGrundejerforeningen for Kirke Værløse og Omegn har hjemsted hos den til enhver tid siddende formand.\nForslagsstilleren nævnte, at der er tale om en standardtilføjelse til vedtægterne.\nCatrine Søndergaard Byrne tilsluttede sig på bestyrelsens vegne det fremsatte forslag.\nForslaget blev bragt til afstemning og blev enstemmigt vedtaget.\nForslag nr. 8 fremsat af Charlotte Søllner Hernø, Bygaden 24\nKontaktinformation, dvs. telefonnummer, mobiltelefonnummer samt mailadresse(r) på bestyrelsens formand skal altid være offentliggjort på foreningens hjemmeside.\nForslagsstilleren nævnte, at informationen mangler i dag, og at det kan være svært at komme i kontakt med formanden uden.\nBestyrelsen nævnte, at man – hvis man har noget på sinde – kan henvende sig personligt eller via mail, og at der ikke er en interesse i at offentliggøre formandens øvrige kontaktdata.\nForslaget blev bragt til afstemning og blev forkastet med 4 stemmer for og 45 stemmer imod. 1 undlod at stemme.\nForslag nr. 9 fremsat af Bestyrelsen\nSom medlem af bestyrelsen kan alene vælges et medlem fra samme husstand.\nDet blev under den efterfølgende debat blandt andet fremført, at det alene bør være generalforsamlingen, der tager stilling til bestyrelsens sammensætning, og at det vil være udemokratisk at begrænse folks mulighed for at stille op til bestyrelsen.\nPå baggrund af debatten trak bestyrelsen forslaget.\nOrientering om trafikforhold\nCatrine Søndergaard Byrne orienterede om situationen omkring trafikovervågning langs vejene i kommunen. Selvom borgmesteren på det forudgående møde havde bedyret, at der ikke var tale om, ”Big Brother…”, var det faktisk i en vis udstrækning det, der skete. I stedet for en simpel trafiktælling, hvor man blot tæller antallet af biler på vejene på bestemte tidspunkter af døgnet, tog man billeder af bilerne og registrerede nummerplader. Det var imidlertid ikke søgt godkendelse hos Datatilsynet, og derfor er kameraerne pt. ikke i brug og er overhængt med poser.\nDet blev nævnt, at der er andre steder i København, hvor der gennemføres lignende trafikovervågning, og at de netop er godkendt af Datatilsynet.\nf) Valg, jfr. vedtægterne\nPå valg var Arne Koggersbøl og Catrine Søndergaard Byrne. Begge modtog genvalg og blev valgt uden modkandidater.\nEndvidere var der nyvalg af Henrik Herluf, som hidtil har været suppleant. Henrik blev valgt uden modkandidat i stedet for Matthias Kjær Markussen, som ikke ønskede genvalg til bestyrelsen.\nMatthias Kjær Markussen stillede op som suppleant til bestyrelsen og blev valgt uden modkandidater.\nRevisor Knud Krætzmer modtog genvalg og blev valgt uden modkandidater.\nDer blev under punktet blandt andet peget på det utilfredsstillende i, at snerydning foregår midt på natten og typisk er meget støjende. Det blev endvidere nævnt, at de store affaldsbiler har svært ved at komme rundt i området uden at ødelægge stengærder m.v.\nEndelig blev der fremført tak til bestyrelsen for deres arbejde i det forgangne år.\nDirigenten nedlagde sit hverv og gav ordet til formanden.\nFormanden takkede for god ro og orden og takkede for en god debat trods uenighed.\nGeneralforsamlingen sluttede meget sent!


Overvejelse: Er det nu klogt at tage "kvinde" ud af Kvindemuseets navn? | stiften.dk\nOvervejelse: Er det nu klogt at tage "kvinde" ud af Kvindemuseets navn?\n"Der er to ting, jeg især har været optaget af som politiker. Nemlig, at vi politikere skal gå forrest, når det gælder ærlighed, og når det kommer til at tage ansvar, vedkende os fejl og gøre op med nul-fejl-kulturen. Derfor må jeg også helt ærligt spørge: Er det nu klogt og nødvendigt at tage "kvinde" ud af Kvindemuseets navn? Og er man villig til at vedkende sig det, hvis det viser sig at være en fejl", spørger Eva Borchorst Mejnertz. PR-foto\n11 dec. 2020 kl. 07:39\nEva Borchorst Mejnertz, medlem af Aarhus Byråd, løsgænger\nDEBAT: Hvorfor er der så mange statuer af mænd, mor? Og hvorfor er der så mange veje med mandenavne? Hvad mener de, når de siger, at Kvindemuseet ikke skal hedde Kvindemuseet mere? Jeg forstår ikke, hvordan et museum bare kan hedde Køn. Hvad betyder det, mor?\nBum, bum. Hvad skal jeg svare?\nSom forkvinde for børn og unge-udvalget i Aarhus Kommune optager det mig meget, hvad børnene og de unge oplever, og hvordan de ser verden. Det er vigtigt, at de har noget at spejle sig i, og at de får kendskab til historien på en forståelig måde i forhold til deres alder og udvikling.\nJeg mener, at navne har stor betydning. Der er f.eks. mange kvinder og piger, der udtrykker stolthed ved min beslutning om at lade mig kalde forkvinde fremfor formand. Det oplever jeg jævnligt, når jeg støder ind i folk i kopirummet eller ude i daginstitutionerne. Og jeg modtager endda opmuntrende beskeder fra folk, jeg ikke kender. Det betyder noget for mig, fordi min naturlige indskydelse som menneske er at passe ind. At være normal. Og derfor kræver det noget af mig at kalde mig selv for forkvinde.\nJeg synes ikke, at det er rimeligt at betegne mig som transfob. I det hele taget skal man passe meget på med at kalde folk navne, som de ikke selv har påberåbt sig.\nMange kan sikkert genkende, at det er vigtigt for dem, hvilken stillingsbetegnelse de har. Også selvom det ikke ændrer ved indholdet. En veninde sagde forleden til mig, at hun ærgrer sig over, at der er så få statuer og malerier af kvinder. At vi kvinder fylder så lidt i bybilledet og historiebøgerne, selvom vi er så mange, der er både stærke og seje. Derfor er der en stor stolthed over, at vi i Aarhus har Kvindemuseet. Og kvindens plads i museets navn har afgørende betydning for mange, herunder mig selv.\nKvindemuseets bestyrelse har nu af to omgange stemt om navnet på museet. I første omgang stemte fire mod tre for, at museets navn skulle ændres. I anden omgang stemte fem mod to for det valgte navn, Køn. Min venindes kommentar var: "Det er da lidt kønsløst, er det ikke? Det signalerer jo, at museet alene handler om de mange forskellige kønsopfattelser, der er i dag. Det interesserer mig ikke. Det er kvindernes historie og kamp, der interesserer mig".\nI Stiften kan man da også læse debatindlægget "Kvindemuseet. Vi står bag en massiv afvisning af nyt navn". Heri fremgår det, at 1293 på daværende tidspunkt havde skrevet under på et nej til at ændre navn på Kvindemuseet. Og i indlægget spørges der til bestyrelsesmedlemmers mandat og manglende lydhørhed overfor Kvinderådets og Aarhus Kommunes repræsentant i bestyrelsen.\nI Aarhus Byråd skal vi godkende den ændring af vedtægterne, som er nødvendig for navneskiftet. Men samtidig hylder de fleste partier det såkaldte armslængdeprincip, der betyder, at politikerne ikke blander sig i beslutninger, der bliver taget af bestyrelserne der, hvor de kommunale tilskud lander.\nJeg bliver bekymret, når jeg i debatsporet omkring navneændringen læser, at mennesker, der ønsker at fastholde, at "kvinde" skal indgå i museets navn, betegnes som transfobe. Jeg har selv været idémager bag billeder, hvori jeg bytter tøj med andre politikere, for at sætte fokus på mennesket bag kønnet. Og jeg har deltaget aktivt i Priden og arbejdet for etableringen af et LGBT+ hus i Aarhus, ligesom jeg har været optaget af at modvirke hadforbrydelser. Jeg synes ikke, at det er rimeligt at betegne mig som transfob. I det hele taget skal man passe meget på med at kalde folk navne, som de ikke selv har påberåbt sig.\nPå kulturområdet er jeg, om nogen, meget bevidst om, at kulturen og derfor også museerne ikke skal stå stille. Jeg har ganske ofte udfordret vores kultur på flere områder, fordi jeg ved, at kultur er foranderlig, og jeg mener, at den skal ændre sig bl.a. i takt med, at vi bliver klogere. I en corona-tid ved vi alle, hvad det betyder.\nDer er to ting, jeg især har været optaget af som politiker. Nemlig, at vi politikere skal gå forrest, når det gælder ærlighed, og når det kommer til at tage ansvar, vedkende os fejl og gøre op med nul-fejl-kulturen.\nDerfor må jeg også helt ærligt spørge: Er det nu klogt og nødvendigt at tage "kvinde" ud af Kvindemuseets navn? Og er man villig til at vedkende sig det, hvis det viser sig at være en fejl?


Med en helikopter og hunde forsøger politiet fredag at finde en 19-årig mand fra Skagen. Det oplyser Nordjyllands Politi kort før middag.\nHan blev meldt savnet tidligt torsdag aften. Familien er bekymret for den unge mands sindstilstand.\nPolitikommissær Lars Jensen beder folk om at komme med oplysninger, såfremt de har set den 19-årige eller ved, hvor han befinder sig.\n– Desværre har vores eftersøgningsindsats fortsat ikke båret frugt fredag formiddag, siger han i en pressemeddelelse.\n– Skagen-området er lige nu vores bedste udgangspunkt for eftersøgningen i forhold til de informationer, vi har. Men vi vil gerne bede folk om at holde øjne og ører åbne bredt i Nordjylland, siger politikommissæren.\nDen 19-årige har halvlangt hår og er almindelig til spinkel af bygning. Han er iført sorte sko af mærket Adidas, en sort skijakke af mærket North Face og mørke bukser.